
Uvelike nas je sve, kojima je mila hrvatska 
prošlost, zadužio o. Miroslav Vanino D. 1, kad je 
izdao vrlo zanimljivu knjigu: 


POVIJEST 
FILOZOFIJSKE I TEOLOGIJSKE NASTAVE 
U ISUSOVAČKOJ AKADEMIJI U ZAGREBU 
1633 — 1773. 


Ovo djelo napisano po vrelima, koja su ponaj- 
više dosada niti objelodanjena niti upotrijebljena ar- 
hivska građa, baca posve novo svijetlo na kulturnu 
povijest našu i napunja nas dubokim poštovanjem 
prema našim pređima, koji niti posred neprestanog 
rvanja s osmanlijskim barbarstvom nisu izgubili 
smisao za znanost i uljudbu. 

Knjigu je izdala »Hrv. bogoslovska akademija«, 
Stoji samo 20 dinara, a može se naručiti kod 

Uprave »Života«, Zagreb I. p. p. 147. 


PRVA HRVATSKA ŠTEDIONICA 


CENTRALA: ZAGREB, Ilica 5, u vlastitoj zgradi, 
Podružnice po svim ovećim mjestima, 


Prima uloške na knjižice i tekuće račune uz vrlo povoljne 
uvjete, Bavi se svim poslovima, koji spadaju u bankovnu i 
mjenjačku struku, Kupuje i prodaje sve vrsti novca, 

EZAROPAPIZAM je odvajkada bio »kamen pravi smutnje 
velike«. Za stoljetnih promjena raznih mentaliteta i ambije- 
nata mijenjao je i on svoje oblike, metode i imena, drugo ne. 

U svojoj biti ostajao je isti: išao je ne samo za tim da uzme u za- 
kup sav javni i privatni život pojedinaca, već se opporiune 
et importune nametao, da udari monopol i na najintimnija 
svetišta ljudskih savjesti. 

U vjekovima prije Krista imperator, cezar, august, republika, 
oligarhija, senat i kako se već zvali razni oblici starih vladavina 
— bili su sve: vrhovna norma, zadnji cilj, pravi idol. Kršćanstvo 
podiže shvaćanje javnog života na daleko viši niveau ističući da 
je suvereni i apsolutni gospodar samo Bog i da je svaka druga za- 
konita vlast samo opunomoćeno zastupanje Stvoriteljevog aukto- 
riteta. 

Božji Sin — kao apsolutni Kralj komu je dana sva 
vlast na nebu i na zemlji" —i kao od Boga poslani 
Mesija, ide još dalje. On svojim božanskim auktoritetom rastavlja 
vremenitu vlast od duhovne: Dajte Cezaru, što je Ce- 
zarovo, a Bogu, što je Božje.“ Pozivajući se na 
svoju božansku vlast, osniva posebnu, univerzalnu, svrhunaravnu 
organizaciju - CRKVU, nju postavlja nasljednicom svoje spasi- 
teljske misije i čini je suverenom i posve neovi- 
snom u svom božanskom poslanju od svake druge vlasti.“ 

Vremenita je vlast uvijek popreko gledala tu božansku sa- 
mostalnost Crkve, tu njenu duhovnu superiornost. 

»I vladari se srednjovjekovnog bizantskog Istoka nikada ni- 
su mogli da pravo sprijatelje s tim suverenitetom Crkve in 
spiritualibus; požudno su lovili svaku zgodu da svoje tu- 
torstvo protegnu i na vjeru, na savjesti. Odatle ono djetinjasto i 
naprasito uplitanje i u same dogme, kao da je oštra sablja i okret- 
na diplomacija kadra da zamijeni ili pouči one, »koje je Duh 
Sveti postavio da upravljaju Crkvom Bož 
jom. Slično si tutorstvo od vremena do vremena svojatahu i 
monarsi kršćanskog Zapada; njemački i engleski otpad velikim su 
dijelom plod istih ambicija. 

Poseban tip tog vjekovnog cezaropapizma bila je tragiko- 
mična  nasrtljivost austrijskog »cara-sakristana« — 
Josipa II. 


1 Mat. XXVIII, 18. 2 Mat. XXI, 21. 

3 Vidi u tom članak o. Grimma D, L.: Spasitelj Svijeta i Klerikalizam, 
»Život«, 1931, br, 6., str. 272, sl. 

* Dj. Apost. XX, 28. 

Sektarski lajicizam treće francuske Republike, pod svojim 
augurima Gambettom, Jules Ferry-em, Waldeck-Rousseau-om i 
Combes-om, pokušao je da svoje monopoliziranje savjesti ispriča 
plitkim fraziranjem o vjerskoj neutralnosti, koja se doskora iden- 
tificirala s ateizmom. Srećom se francuski bon sens doskora 
stao otresati tog sektarskog fanatizma, i danas je nekoć ponižena 
i razbojnički opljačkana Crkva opet priznata kao jedan od glavnih 

faktora — ako ne jedini — koji pozitivno grade. 

I nedavni sukob »crnih košulja« s bijelom haljom Namjesnika 
Kristova samo je partikularni oblik onoga vjekovnog boja, u ko- 
jem bi cezar htio da bude njegovo sve, a Božje malo, vrlo malo ili 
ništa. 

* 


* * 


Sav je svijet, osim onih sektarski raspoloženih, shvatio, da 
je nedavni sukob Vatikana i Kvirinala sukob dviju doktrina, a ne 
dviju političkih snaga. Uvaženi urednik pariskoga La Croix, 
o. Merklen, odmah na početku juna o. g. izvrsno rezimira cijelu 
pozadinu konflikta i njegove prave uzroke: »Ne radi se tu 
o nekoj prolaznoj uzrujanosti, koja bi bila 
žalostan plod kakvog političkog prevrata, 
Riječ je tu o čitavoj društvenoj i životnoj 
filozofiji, koja bi rad da se suprotstavi ka- 
toličkoj nauci i da slavi pobjedu nad direk- 
tivama Crkve.« 

Najmlađi francuski kardinal, pronicavi lillski biskup Lićnart, 
još je precizniji. Izjavljujući dopisniku Journala, kako sada- 
nje držanje Sv. Stolice »sjeća na ono pape Grgura VII. u njegovoj 
borbi s njemačkim carem«, dodaje: »Crkva, koja nikada 
ne udara na jedan režim kao takav, već sa- 
mo na ono, što se u dotičnom režimu proti- 
vi katoličkoj savjesti, morala je ustati pro- 
tiv statolatrije fašističkoga režima na o- 
branu obiteljske slobode, naravnog i ljud- 
skog prava, protestirajući protiv monopoli- 
zovanja talijanske mladeži u svrhe, koje ni- 
su nimalo pacifističke.« 

Da ne bude bolesne sumnje sitničavih prigovora i vješta- 
čkog izmotavanja, neka nam sami korifeji fašističkih armija iznesu 
temelje svoje ideologije. Neka nam najprije progovore najkompe- 
tentnija — da, jedino mjerodavna — usta fažizovane Italije, sam - 
DUCE crnih košulja - g. Benito Mussolini. 

Jedva kakva tri mjeseca (13. V. 1929.) iza sklopljenog late- 
ranskog pakta i utanačenog konkordata — čovjek se tu i nehotice 
pita, s kakvom ih je onda Duce lojalnošću potpisivao — izrekao 
je g. Mussolini jedan od onih svojih čestih programatskih govora, 


5 Le Journa!, 6. jula 1931. 

kojima voli da privuče na se pažnju i domaće i strane publicistike. 
Tom je zgodom na adresu sv, Oca bojovno izjavio: 

»(Papa) zna, da ima nekih pitanja, glede kojih smo mi isto tako intran- 
singentni kao i on. Pregovori se čitave godine 1927. nisu maknuli s mrtve točke 
baš zbog razilaženja u pitanju odgoja novih generacija. Napose je stvar zapelu 
kod katoličkih skauta, sada je već svima poznato rješenje tog zadnjeg problema. 
(Mussolini je naime kat. skaute raspustio), Drugi kakav režim, n pr. demo- 
kratsko-liberalni režim, jedan od onih režima, koje mi preziremo, može slobo- 
dno smatrati dobrim da se odrekne odgajanja mladih generacija. Mi, nikada! O 
toj se stvari s nama uopće neda pregovarati. Nastava mora biti u našim ruba- 
ma. Istina, djeca moraju da budu odgojena u našoj vjeri, no mi moramo da po- 
punimo taj vjerski odgoj. Treba da tim mladićima dademo osjećaj muževnosti, 
snage, osvajanja, a nadasve je potrebno da im usadimo našu vjeru, naše nade.« 

Par tjedana kasnije — 25. svibnja 1929. — talijanski Premijer 
još izrazitije naglašava fašističku nepopustljivosi: 

»... Senator Crispolti je spomenuo pravo države na odgoj i izobrazbu, 
Ne bih htio da o tom pitanju nastane ikakva ekvivokacija, jer jedno je izobra- 
zba, a drugo je odgoj... Jesmo li mi fašisti za apsolutni monopol nastave? 
Ne... Ali ima jedna strana odgoja, glede koje smo mi intransingenini. Siđimo 
malo s akademskih visina i pogledajmo stvarnosti života. Govoriti da izobrazba 
speda na obitelj, znači ne računati sa suvremenom realnošću. Moderna obitelj 
zaokupljena ekonomskim potrebama, zaposlena neprestanom borbom za život, 
ne može nikog da izobrazi. Jedina je država sa svojim mnogostrukim sredstvi- 
ma kadra da ispuni tu zadaću. Ja dapače dodajem, da jedina država može da- 
vati potrebnu vjersku pouku popunjajući je cjelinom ostalih predmeta. 

»Kakav mi to dakle odgoj svojatamo u potpunoj mjeri? Odgoj građani- 
na. Štovani je Bevione potpuno pravo napomenuo, da bismo se mi mogli odreći 
odgoje, kad bi je sei drugi odrekli. Da suvremeni svijet nije svijet divljih vu- 
kova, kakvim 6a mi poznajemo (vukova pače i onda. kad nose frak i cilinder), 
mi bismo se mogli odreći te odgoje, kojoj mi — jer nam je licemjerstvo od- 
vratno — dajemo pravo ime: ratnički odgoj. Ne smijemo da se preplašimo te 
riječi. Taj je muževni i ratnički odgoj potreban Italiji, jer se vojničke kreposti 
talijanskog naroda već' za dugih stoljeća nisu mogle da proslave. Iza rafova 
rimskoga carstva, svjetski rat od 1915 do 1918 bio je prvi rat, u kojem se žali- 
janski narod borio i pobijedio... .« 

»Stampa« u svom broju od 17. svibnja 1929. — vjerno po 
propisanom receptu — trpa etatizam u sfere božanstva i samo, 
što nas ne pozove, da mu se ničice poklonimo: 

»Država i Crkva ne pretstavljaju samo dvije juridičke institucije, one ta- 
također pretstavlja dvije id&je, koje su jednako univerzalne, jednako apsolutne» 
i vječne... Kao takove Država i Crkva promatraju život sa dva razna stanovišta, 
koja se u nekim točkama mogu da slože, no u drugim nikako. Ta se oprečnost 
može da ublaži, ali dokinuti se je ne može nikada... Odnošajima između dr- 
žava upravlja sila... i ta sila ne poznaje drugoga suca nad sobom osim histo- 
rije. Odatle za državu nesamo dužnost, nego i prva nužda, da udesi odgoj pre- 
ma zahtjevima modernog svijeta.« 


% Ove i još neke citate donosimo prema Dossiers de [' Action Populaire, 
25. VIL. i 15. VIII. 1931, Paris, 17, rue Soufflot. 

»Corriere della Sera« sutradan — 26, V. 1929. — 
komentira spomenuti Premierov govor u senatu, razlikuje izobra- 
zbu od odgoja mladeži i na ovaj posljednji udara fašistički 
srođipok što se tiče izobrazbe mladeži, g. Mussolini je vrlo dobro istaknuo, 
da je svaki državni monopol isključen..., no što se tiče odgoje, tu treba da se 
razumijemo. Ton se talijanskog života građana, kao takovih, ne može razliko- 
vati od onoga, što fašizam zahtijeva za svoje nacijonalne ciljeve. Mladići, t. j. 

“budući građani ne smiju biti lišeni toga tašističkog utjecaja, koji ima da sve- 
mu daje smjer...« 

30. svibnja 1929. upravio je Sv. Otac pismo kardinalu Gas- 
parri-ju, u kojem razotkriva fašističku nelojalnost u tumačenju i 
držanju potpisanih ugovora. Iza toga »Impero« (7, VL), da ne 
sablazni katolika — jadnih li katolika, koje ni takav cinizam ne 
revoltira — distingvira u Papi dvije osobe: Papu i polemistu, ono, 
što se slaže s ideologijom crnih košulja, to se prima kao od Pape, 
a što tu ideologiju raskrinkava, to se odbija na račun polemiste: 

»Nitko od nas spremniji da primi riječi Papine, kad bi se moglo reći, du 
je Papa govorio kao Papa. No pismo kardinalu Gasparriju ni izdaleka nije u 
svojoj cjelosti pismo Papino. Na više mjesta izbija u njemu polemista. Ne mi- 
slimo da tom pismu treba pripisati kakvu osobitu pažnju, ali smatramo potreb- 
nim da izjavimo, da si Papa — spustivši se osorno na običnu novinsku polemi- 
ku — umišlja, da on može nadzirati Duce-a, upozoravamo, da on Duce-a nema u 
zimati u pretres. Njega se uopće ne pretresa, s njim se ne raspravlja. Mi smo 
se zakleli, da ćemo ga slušati bez diskusije, i tisuće mladića svake godine pri- 
sižu, da će ga slušati bez ustezanja, bez raspravljanja.« 

Da bude ironija potpuna, »Impero« patetički završava: 
»Mi nismo nikada uvrijedili Crkve. Crkva ne 
smije da vrijeđa fašizma. Jedini fašizam mo- 
že da kritikuje Duce-a, nitko toga ne čini 
i nitko ne smije da toga čini« 

Da zaključimo tu karakterističnu zbirku autentičnih aksio- 
ma fašističke ideologije izjavom Duceovom od 14. rujna 1929: 

»Država ima pravo i dužnost da nesamo 
poučava narod već da ga i odgaja po nače- 
lima svoje posebne etike. U tom delikatnom 
problemu ne će ona popustiti Crkvi ni za 
dlaku Država je apsolutna svrha, koja pot- 
puno apsorbira pojedinca...« 

t 


* * 


Izjave su jasne, no od koga su inspirirane? Odgovor nam na 
to pitanje daju dva imena: Croce i Gentile, dva korifeja 
moderne Italije, a Papa će u enciklici Non abbiamo bi- 
sogno spomenuti još neke maskirane, no vrlo stvarne utjecaje: 
masoneriju i socijalizam. 


7 Vie Intellectuelle, 20. X. 1929, 

Croce i Gentile svojim su neo-hegelijanizmom glavni inspi- 
ratori onoga dijela fašističke ideologije, koji vjeri pravi kompli- 
mente radi nacije, a naciju uzdiže na stupanj božanstva. Da se ne 
umaramo tumaranjem po mračnim sferama nebulozne hegelovšti- 
ne, dotaknimo se samo njenih ekstravagantnih prohtjeva o vjeri i 
državi, jer nas se ti ovom zgodom najviše tiču. 

Za neo-hegelovce Croce-a, Gentile-a i učenike transcen- 
dentna istina, istina apsolutne, univerzalne vrijednosti ne postoji, 
jer prema njihovim idealističkim domišljanjima naš duh nije kadar 
da dokuči i spozna bilo kakvu realnost, koja bi bila izvan njega. 
Dosljedno tome ne možemo spoznati ni Boga, koji bi se razlikovao 
od svijeta i postojao prije svijeta. Za njih je Bog nužno dinamičan 
pojam t. j. time što je On duh, timeje eo ipso inužno tako- 
đer i stvoritelj »Stvoreno je, prema izjavi Gentileova ko- 
mentatora Saitte, profesora političke filozofije na fašističkoj u- 
niverzi, nužni čin božanstva: i stoga smo mi, 
stvorenja Božja, razlog Božjega opstanka. 
Kada bi Bog jedan samo čas prestao da 
stvara, on ne bi više bio Bogom.« Iz toga je i 
odviše jasno, da se po toj panteističko-idealističkoj ideologiji Bog 
i čovjek svode na jedno, i da prema tome ne može biti nikakova 
moralnog ni vjerskog zakona, kojemu mi sami ne bismo bili začet- 
nici. 

A što je onda tim ideolozima vjera? Na to odgovara Saitta: 
»Vjera je takav svjetovni nazor, u kojem se 
nešto apsolutno stavlja nasuprot i izvan 
našega duha, ili drugim riječima: vjera sa- 
stoji u tome, što se tvrdi, da izvan našega 
»ja« postoji nešto apsolutno, što mi ne stva- 
ramo i koje nam baš zbog toga ostaje sa- 
svim nepoznato« Vjera dakle ne predstavlja nikakvu o- 
bjektivnu, apsolutnu istinu, ona je neo-hegelovcima samo pomoć- 
no sredstvo, neka imaginarna nepokretna točka, koja ima da služi 
duhu, da postane svijestan svoje biti, koja je sva u tome, da naš 
duh neprestano nadilazi sama sebe u neprekidnom postajanju. Ja- 
sno je, da ta vjera ne zahtijeva nutarnjeg pristajanja uz katoličke 
dogme i uz katolički moral. Da dogme uzmognu zadovoljiti duh, 
morale bi biti podvrgnute evoluciji kao i svi ostali proizvodi ljud- 
skog duha, one te evolucije ne dopuštaju i stoga je taj vjerski dog- 
matizam, kako veli Saitta, »akritičan, antispiritua- 
lan i neljudski«. dok si je filozofski dogmatizam »uvi- 
jek svijestan, da istina, što ju je upoznao, 
nije nikada definitivna«. 

Čemu je onda Gentile još g. 1907. predlagao, da se u niže 
škole uvede vjeronauk, a čim je za fašizma postao ministrom Pro- 
svjetey de facto ga odmah uveo? Gentile nam sam daje od- 
govor: »Tamo, gdje još ne može da uđe filozo- 
fija mora da uđe vjera sa svojim lakim i 

samovoljnim rješenjima; inače u tim mladim 
dušama nema nikakvog solidnog moralnog u- 
vjerenja, nikakvog pravog osjećaja čovječ- 
nosti« Vjera ima da priuči dijete na pristajanje uz jedno uvje- 
renje, na pokornost jednom zakonu, jednoj normi i disciplini, a o- 
nih »iracijonalnih« spoznaja, što ih usput usađuje u dušu, dijete će 
se, kad jednom odraste, riješiti kao nepotrebna balasta. Razlog, 
zašto Gentile propisuje u školi baš katoličku nauku, nije u tome, 
što bi on katolicizam smatrao objektivno pravom i objavljenom 
vjerom, već jedino u tome, što katolicizam odgovara tradiciji tali- 
janskog naroda. 

S ovoga dakle stanovišta promatraju neo-hegelijanski ideo- 
lozi fašizma vjeru; to će nam stanovište razjasniti mnogu i mnogu 
epizodu konflikta, kojim se bavimo. 

Na _redu je da kažemo dvije tri o njihovu shvaćanju nacije i 
države. Prema neo-hegelijanskom sistemu moralnost se ne sastoji 
u obdržavanju kakvih stalnih i nepromjenljivih zapovijedi, već u 
ostvarenju jednog ideala t. j. u sklonosti i težnji duha da nepresta- 
no radi, napreduje, da bez prestanka sama sebe nadmašuje. Budu- 
ći pak da je nacija — i to naša nacija, jer apstraktne nacije uopće 
nema — prije svega determinirana nacijonalnim genijem t. j. du- 
hom, slijedi da je moralnost identična s nacijonalnim genijem. Sto- 
da Saitta kategorički izjavljuje: »Očevidno je, da se mo- 
ralnost mora identificirati s nacijom. Oda- 
tle naša praktična dužnost, da unapređuje- 
mo, širimo i učinimo plodnim život te naci- 
je Mi se naime možemo nazivati samo toli- 
ko moralnima, koliko nastojimo da razvije- 
mo svoju personalnost, koja je istovjetna s 
nacijom.« Ta se personalnost ne smije svesti na pojedinca; ne, 
pojedinac mora da se izgubi i bez rezerve pokloni pred suvereno- 
šću nacije, Indiviđuum nema više ni na što prava, osim da se žr- 
tvuje tom novom idolu. 

O toj apsolutnoj suverenosti, da, o »božanstvu« nacije vrlo 
razgovijetno, s osjetljivom primjesom cinizma, govori i državni 
podsekretar, prof. Balbino, prigodom otvorenja fašističkog sve- 
učilišta u Bologni: »Ta dobra volja da služimo bo- 
žanstvu domovine kraljevski je put, na ko- 
jem se mogu da sastanu i ljudi različnih 


mišljenja... Nijedno nasilje nije zlo, ali sa- 
mo pod tom pogodbom, da ne služi kakvom 
osobnom ili materijalnom interesu... U »fa- 


šiji« se nalazi realizovana baš ta ideja, da 
moj »ja« nije jednostavan; već nešto što me 
nadilazi: da je moj »ja« Italija. 


8 D, A, P. ib. str. 1711 ss. 

Nacija je dakle prema tome svemoćna, njoj je dopušteno sve, 
apsolutno sve, ona je idol, pred kojim se svaki pojedinac, svaka 
organizacija — pa i sama Crkva imaju da poklone. No kod te zad- 
nje su neo-hegelijanske bizarnosti imale priliku da stvarno osjete, 
e je na svijetu samo jedna organizacija, koja je božanska i Božja, 
kojoj je jedinoj Bog _ rekao: Ego sum vobiscum... et 
non praevalebunt. 

S kakvom je odvažnošću Kristov Namjesnik odbio nedavni 
nasrtaj te poganske statolatrije, s kakvom bistrinom misli i širi- 
nom pogleda analizovao neosporiva prava Crkve na odgoj mladih 
duša, koji je pravi smisao u rujnu sklopljenog sporazuma: na ta 
ćemo se pitanja osvrnuti kojom drugom zgodom. 


Stj. Tomislav Poglajen D, I. 


KRŠĆANSTVO I ŽENA 


RIST se u evanđelju pokazuje vrlo ljubeznim prema ženi. 

Vrlo su blizu Isusu: Elizabeta; pobožna majka Pretečina, 

vjerna i čista proročica Ana, udovica iz Naima, štono opla- 
kuje svoga ljubljenoga jedinca, pa ona iz Jeruzalema, štono baca 
obol svoje siromaštine u hramsku blagajnu, kćeri Abrahamove, 
koje je izliječila njegova svemoć ili pridiglo njegovo milosrđe, sve- 
te žene što ih je primio u svoje društvo, dvanaestgodišnja Jairova 
kćer, kojoj je Njegova riječ povratila život, Marta i Marija sestre 
Lazarove, s kojima Gospodin tako pouzdano opći. Žene svojim su- 
zama pružaju raspetome Kristu zadnji dokaz ljudske samilosti, že- 
nama nalaže Krist, da ponesu apostolima prvu vijest o božanskoj 
mu slavi. 

Božji se Sin ne zadovoljava tim, da na taj način počasti sa- 
mo nekoliko privilegovanih žena. On kod svih onih, koje mu se 
približavaju, izazivlje tako obilje vjerske simpatije, da nam evan- 
đelje ne donosi ni jednog primjera žene, koja bi na bilo kakav na- 
čin očitovala pa i najmanje neprijateljstvo prema Kristu. No zato 
su mnogobrojne one, koje se od prvoga časa, s herojskom požr- 
. tvovnošću daju u službu Njegove osobe i Njegovih učenika. 

Žena prima Petra na bijegu iz Herodove tamnice.“  Tabita, 
žena iz Jope, vježba se uz istog apostola u djelima ljubavi, što će 
ih od stoljeća do stoljeća obavljati toliko kršćanskih žena," Prvu 
na evropskom tlu krsti sv. Pavao ženu Lidiju, prodavačicu gri- 
miza“ U Filipima žene pomažu apostolu narod4,* I kad isti Pavao 
preporuča Timoteju da čuva vjeru, on mu kao uzore te vjere stav- 
lja žene: majku i baku samoga Timoteja.“ Žene imaju tu čast da ih 
Apostol spominje u svojoj poslanici Rimljanima među svetima, ko- 
ji zaslužiše njegovu naročitu zahvalnost: Marija, koja se toliko 
trudila njega radi, Persida, koja je mnogo radila u Gospodinu, Tri- 
fema i Trifoza, Olimpijada i Nerejeva sestra, te napokon Rufova 
majka, koja je tako požrtvovna da je i Pavao zove svojom maj- 
kom. Dodajmo, da je možda nekoj ženi upravljena druga poslani- 


1 


* Auktor ovoga članka jest izvrsni francuski konferensijer A. Valensin 
D. L, poznat i našoj javnosti sa svojih predavanja u Zagrebu. Učeni profesor 
lyonskog fakulteta ustupio je našem uredništvu par vrlo aktualnih studija, koje 
će »Život« sa zahvalnošću iznijeti pred svoje cijenjene čitače. (Nap. uredništva). 

1 Valensin et Huby S. J.: Saint Luc, u zbirci Verbum Salutis, Introduc- 
tion, p. IV, Beauchesne, Paris, 1927, 

2 Djela Apost., XII, 12, ss. 

5 Dj, Apost. IX, 36. ss, 4 Dj. Apost. XVI, 14. 

5 Filiplj. IV, 2. % II. Timot., 1, 5. 

7 Rimlj. XVI, 5 - 16. 

ca sv. Ivana, u kojoj se tako zanosno hvale vjera i ljubav prema 
Kristu — Isusu. 

Tako se kršćanstvo od svojih početaka javlja kao vjera, pre- 
ma kojoj se čini, da su žene, premda doduše isključene od sveće- 
ništva, pozvane da zauzmu počasna mjesta u čovječanstvu. Žalo- 
stili se mi toga radi ili veselili, činjenica je tu i prisiljeni smo da 
je konstatiramo; o njoj svjedoči povijest. . Nitko uostalom nije o 
tom posumnjao ni prvi kršćani ni njihovi protivnici, zvali se ti Cel- 
zo, Porfir" ili Bebel. Nije stoga na nama da tu činjenicu dokazuje- 
mo, već da je razumijemo, 

A da je razumijemo i da odredimo njenu socijalnu zamašitost 
dovoljno je da promotrimo, što je kršćanstvo za stoljetnih promje- 
na mislilo o ženi i što je činilo od žene. 


1 ŠTO KRŠĆANSTVO MISLI O ŽENI. 


Dvije nam temeljne nauke kršćanske bogoslovije razjašnjuju, 
što kršćanstvo misli o ženi: nauka o stvaranju inauka o otku- 
pljenju. 

Novi je Zavjet od staroga primio božansku objavu o počeci- 
ma ljudskoga roda. Objava se ta nalazi na početku Geneze. Prema 
pripovijedanju prvoga poglavlja Bog je postavio ljudski par, ženu i 
muža, iznad ostalih bića i dao im, da se od ostalog stvorenja ra- 


zlikuju svojim dostojanstvom i svojom svrhom." 
: U drugom nam se poglavlju Geneze čovjek i žena prikazuju kao učinjeni 


jedno za drugo. Adam bi ostao osamljen, kad ne bi bilo s njime Eve. Uzalud 
se životinje redaju pred njegovim od začuđenja raskolačenim očima. Nijedna 
od njih ne može da pruži pomoć, za kojom on žudi. Jer ta pomoć treba da 
bude njemu slična. No ugledavši prvi čovjek iza svog čudnovatog sna ženu, 
usklikne: evo to je kost od mojih kostiju i tijelo od mojega tijela. Nazvat će 
se ženom, jer je uzeta od čovjeka. I zato će čovjek ostaviti oca i majku i pri- 
ljubiti se ženi i bit će jedno tijelo.t! 

Pustimo eksegetima literalno tumačenje tih jednostavnih no uzvišenih 
redaka.1* 


š Origen, Contra Celsum, 111, 44; III, 55. 

% Sv. Jeronim, In Is., Il, 3.: »Caveamus ergo et nos, ne exactores simus 
in populo, ne juxta impium Porphyrium matronae et mulieres sint noster se- 
natus, quae dominantur in Ecclesiis, et de sacerdotali gradu favor judicet fe- 
minarum.« 

39% Gen. 1, 26-30. 

"1 Gen. II, 18-24. O važnosti tih tekstova za kulturnu povijest čovlje- 
čanstva, vidi Gottsberger, Adam und Eva: Ein biblisches Lehrstiick tiber Wer- 
den und Wesen der ersten Menschen, str. 27. (Miunster, 1910), 

12 »Les exćgčtes catholiques, en gćnćral, ne se montrent pas disposćs a 
traiter cette sc&ne comme un pur symbole, dćpourvu de toute rćalitć, simple 
fiction poćtique destinće a traduire, en langage svmbolique, une vćritć, qui 
serait 1 €galite des deux sexes, Mais on peut considćrer comme constituant 

Da ostanemo kod svojeg predmeta, treba nam istaći samo 
jednu od omih nauka, što ih kršćanska tradicija izvodi iz ovog do- 
Sađaja. Geneza nas uči na svoj način, da ježena osoba i da ima 
svoju službu u ljudskome društvu. 

Žena je osoba. Kad to ne bi bila, kako bi mogla biti 
predstavljena čovjeku, kao ona, koja ima istu narav s njim? Ona 
je osoba, Ima dakle ne samo tijelo nego i dušu. Ta duša informira 
tijelo, oživljuje ga, čini s njime živu konkretnu jedinicu bića, koje 
je razumno i slobodno. Ona je osoba. Ona ima dakle neizgubljiva 
prava i dužnosti osobe: pravo, da teži za svojom svrhom; njezina 
je svrha blaženo sjedinjenje čitavog bića sa triput svetim Bogom, 
kojeg je ona slika; njezina je dužnost, da se dragovoljno udesi pre- 
ma toj svrsi odgajajući i usavršujući samu sebe. 

Značilo bi dakle nepoznavati žene, kad bi ju se smatralo pu- 
kim sredstvom i oruđem, kao da je njezina prvotna svrha da slu- 
ži pa makar i za rađanje. Nipošto; žena je kao i čovjek prije svega 
zbog same sebe, da potpuno usavršivši samu sebe bude sasvim 
Božja. Kada bi feminizam bio samo afirmacija ženske personalno- 
sti, i svih dužnosti i prava žene kao osobe, tada bi svatko bio du- 
žan da bude feministom, Stoga posve pravo napominje g. Viala- 
toux“u svojoj dubokoumnoj radnji o Ženskoj osobi: »Ako se 
pod feminizmom razumije samo to i ništa više, mi smo to onda svi 
i naše katoličko shvaćanje čovjeka učinilo nas je feministima od- 
mah i za sva vremena i prije sviju.« No feminizam uistinu preče- 
sto zanemaruje drugi dio nauke, što ga katolička predaja izvodi 
iz Geneze. 

Žena ima u ljudskome društvu svoju službu: da pomaže 
čovjeku, Sjetimo se zorne riječi sv, Pisma: adjutorium si- 
mile sibi 

Pomagati pak čovjeku prije svega znači ostvariti boljitak 
zajedničkog čovječanstva, koje nalazi svoje ravnotežje samo u sje- 
dinjenju obiju dijelova — čovjeka i žene — koji ga sačinjavaju. 
Ako žena gleda, da si ugađa u sebičnom egoizmu, tada ona zane- 
maruje svoju službu. Traži li ona, da živi samo svojim životom, ta- 
da ruši od Stvoritelja ustanovljeni red u ljudskome društvu. Ona 
pače kvari svoju vlastitu sreću. I iz socijalne anarhije, koja tim 
nastaje, i za koju je ona odgovorna, uvijek je pogibelj, da će žena 
izvući kraći kraj. Jer će čovjek u ženi, koja prezire službu pomoć- 
nice čovjekove, prije ili kasnije ugledati samo svojeg suparnika i 
takmaca. [ on će joj naplatiti tvrdoćom i oštrinom sve ono, što će 
ona zadobiti na neovisnosti, Nepromišljeno častohleplje uvijek je 


une position intermediaire entre rćalitć pure et pur symbole, l' opinion des 
exćgčtes, pour qui cette scčne »est une action d'ordre symbolique, pereue 
dans une vision et destinće a former le couronnement de ['instruction du pre- 
mier homme«. Lemonnyer, O, P., La Revelation primitive et les donćes actu- 
elles de la Science, d'aprčs Vouvrage allemand du R. P, G. Semidt, directeur 
de /' Anthropos, p. 21 (Gabalda, 1914). 

pogibeljno; no ono postaje kobnim, kada je biće, koje za njim teži, 
slabašno i nejako. Mjesto da mu osiguraju triumi, takve će mu am- 
bicije pribaviti odmazdu. 

Kada se pako žena sjedinjuje s čovjekom, ona se nipošto ne 
predaje despotizmu kakva gospodara. Ona ne postaje ni njegovom 
stvarju ni njegovom robom. Budući da ima istu narav s njime, ona 
ima pravo na ono štovanje i ljubav, što zbližuje slična bića, a uje- 
dno ih i razlikuje. Njezina je dužnost, da manje nastoji da sja, a vi- 
še služi, da se manje veliča i bani, a više žrtvuje. Pod tim će uvje- 
tima žena, kako to ljudski red zahtijeva, ispuniti svoju ulogu dru- 
garice. 

Ona će to najprije ispuniti u obiteljskoj zajednici: kao žena 
i majka ona će biti dionica svih prava i dužnosti muža i oca. Ona 
će se tada pokazati jakom ženom, koju knjiga Mudrosti toliko 
hvali.'* Razumije se, da će razboritost odrediti mjeru, koliko će se 
služiti pravima, i koliko će vršiti dužnosti. Razum će pokazati, 
što je u kojem slučaju preče. Ako u obitelji, kao u svakom dobro 
uređenom društvu, mora da bude jedna vlast, i ako ta jedna vlast 
mora da bude u onoga, koji je glava, dakle u čovjeka, koji je po 
Pavlovoj riječi glava žene,“ očito je, da bitna prava čovjekove 
drugarice ne mogu i ne smiju da od toga pretrpe bilo kakvu štetu, 
i da ona svakoj samovolji meću granice pravednosti, 

Tako kršćanstvo, ostajući vjerno drevnoj predaji Geneze, u- 
jedno odbija i apsolutnu jednakost, koju moderno poganstvo stav- 
lja za ideal, i ropsko podvrgnuće, štono je vrijedilo kao zakon 
starom neznaboštvu. Kršćanstvo nas naprotiv uči, da žena, koju je 
Bog stvorio sa neizbrisivim dostojanstvom ljudske ličnosti, po 
premudroj volji samog Stvoritelja ima tu službu, da nadopunjuje 
čovjeka, da mu pomaže postavši njegovom drugaricom. 

* 


Ovi se zaključci nedaju poreći. No zato se može iskriviti 
njihov smisao. 

Jer ako je istina, da je ženino naravno mjesto kraj čovjeka, 
onda bi se iz toga moglo zaključiti, da će žena samo onda postići 
svoju svrhu, ako bude majkom i ženom. Tako su Židovi tumačili 
Mojsijevu nauku, Oni su tjerali mak na konac. Stoga se u Izraelu 
činilo za ženu, što nije bila udata i majka, da ju je snašla sramota 
nemilosti ili kakve kazne.“ Ali je kršćanstvo popravilo ovo pre- 
usko shvaćanje ženine uloge u ljudskome društvu svojom naukom 
o otkupljenju. 

Po toj je nauci Sin Božji, druga osoba presvetog Trojstva, 
sišao na zemlju i u krilu blažene Djevice Marije uzeo tijelo, slično 
našemu, Evanđelje sv. Luke pripovijeda događaj, a sveti ga Pavao 


18 Proverb. XXXI, 10 - 31. 
14 1 Kor. XI, 8 - 12. 
15 Knj. Sudaca, XI, 39. 

u kratko rezimira ovim zornim riječima: factum ex mulie- 
re: rođen od žene," 

Prema tomu je narav žene obnovljena i njezin društveni polo- 
žaj promijenjen. 

Bez sumnje, i o naravi se čovjekovoj mora isto tako reći kao i o naravi 
žene, da je pokvarena iza istočnog grijeha. No čini se, da nam Svete Knjige 
daju naslučivati, da je jedna polovica ljudskog roda više od druge sudjelovala 
u zajedničkom padu: »Po ženi je«, veli Ekleziastik, »počeo grijeh, i zbog nje 
mi svi umiremo" A ne donosi li nam i Geneza ove Božje riječi: »Umnožit ću 
bolove tvoje, osobito boli trudnoće tvoje, s mukom ćeš rađati djecu i bit ćeš 
pod vlašću muževljom i on će ti biti gospodar.« Sigurno je, da se je ovdje 
ondje ustalilo takvo tumačenje navedenog teksta; prema kojem se čini, da je 
ženu stiglo prokletstvo, Dogodilo se, pače i u kršćansko doba, da su zbog pre- 
ijeranih zaključaka, što su ih izvodili iz ovih riječi, neki heretici, kao monta- 
nisti, ili neki crkveni pisci, koji su inače bolje pisali, kao Tertulijan, dobili 
nadimak misogina — ženomrzaca.1? 

I zbilja nije se više moglo ispravno govoriti o posebnoj po- 
kvarenosti žene od onog časa, kada je utjelovljeni Bog počeo ot- 
kupljivati ljudski rod. Jer je žena prva sudjelovala u Kristovoj mi- 
losti postavši njegovom majkom, a time i Božjom majkom. Šta više, 
po ženi će odsada čitavo čovječanstvo biti dionikom spasenja, bu- 
dući da nam je spasenje dato po Isusu Kristu, a Isus Krist nam je 
dan po Mariji. Crkveni su Oci rado isticali činjenicu tog obnovlje- 
nja; da nam to učine razumljivim, oni su razvijali duge i duhovite 
paralele između Eve i Marije. Oni su zanosnom lirikom veličali bo- 
žansku novost Djevice Majke. Zvali se oni Efrem, učitelj sirske 
crkve, ili Bernard, učitelj latinske, ili Epifanije, učitelj grčke cr- 
kve, svi se oni u tome slažu, da je posebno prokletstvo, ako je 


ono možda nekoć stiglo ženu, s nje dignuto, otkako je Krist rođen 
od Marije. 


»Divno je čudo na nebesima«, kliče sv. Epifanije, »Gospodar anđela po- 
stade djetetom djevice. Anđeli su tužili Evu, a sada slave Mariju, što je pridi- 
gla palu Evu i što u nebo uvodi iz raja protjeranog Adama. Jer je Marija po- 
srednica neba i zemlje, ona sjedinjuje ove dvije krajnosti... Zdravo milosti 
puna.« 

Ove riječi sv. Epifanija, što ih je rimska liturgija uvrstila u časoslov 
Bezgrešnog Začeća, nijesu samo izražaj pobožnog čuvstva. One su čin — vjere.., 
»Približi se dakle, Evo, koja se sada zoveš Marijom«, kliče isto tako sv. Am- 


6 Sv, Luka, I, 26 - 38; Sv. Pavao, Gal, IV, 4. cfr, Tischleder: Wesen 
und Stellung der Frau nach der Lehre des H. Paulus. (Miinster, 1923.), 

17 Eccls., XXV, 33, 15 Gen, III. 16. 

9 Tertulijan, De cultu feminarum, 1 1; De Baptismo. Vrlo instruktivnih 
pojedinosti o tom pitanju donosi Pierre Labriolle u članku: »Mulieres in Eccle- 
sia taceant, un aspect de la lutte antimontaniste. Cfr, Bulletin d' ancienne Litt6- 
rature et d' Archćologie chrćtienne, 15. L. i 16. IV. 1911. Vidi također Cavallera: 
Saint Jćrome, sa vie, son oeuvre, 1, str, 163 s. 

brozije, ti koja nam daješ primjer djevičanstva, koja nam daješ Boga. Ovaj je 
: : i 20 
i ji ž li ih on zove sve.« 
Bog pohodio samo jednu ženu, a ih Sf u 
e Te nam jasne i svečane izjave svjedoče, da je po kršćanskom 
ćanj ž ljena. 
aćanju narav žene obnovljen PARNE: sa 
. One nam također svjedoče, da je njezino stanje Pana ie 
no. I zbilja se prije činilo, da je žena tako združena s čovj i 


da su je držali umanjenim bićem, ako je bila bez njega. Ali gle o- | 


na žena, koja je postavljena iznad svih <a i g] koka : onoe 
oko mosi djno o or bog ed dostolnriatso 
boko ph, iviši razlozi njezina dosto- 
osobe. Baš u ženinoj osobi nalaze se najviši. ka ope 
j va. Odsada neće je trebati cijeniti jedino ore 
MJE I kao djevica ona je po moralnoj opne E "vema 
vjerskom govenju ja . . aj a lju daje! 
Pavao: »Nema tu ni Zi Mala 
ni slobodnjaka, nema ni muš E 
dho svi ste vi jedno u Isusu jA 
"Oka promjena u socijalnom stanju žene bila je o veli og gia 
Kao što čovjek sama sebe obeščašćuje i postaje prije ili pone gaće . 
tiranina, ako dotle ponizuje ženu, da u njoj gleda .. ro X odani om? 
se naprotiv časti i oslobađa i sam čovjek, ako štuje lično dostoj 
šćanska će ženidba postati čišćom. kuki mea 
Kr Onome dakle, koji pita, što misli za će o oh doba 
odgovoriti, da je žena osoba kaoi čovjek, si a . : ira 
žbu, da naime pomaže čovjeku, i da . re j ž "td dod 
riji, koju je Sin Božji izabrao za svoju maj a da 
ljenja svoje naravi i promjene svoga socija nog ga ja. nA. 
Zar to nije paradoksno, ako se tako sudi o ženi? 


su ove nauke protivurječne. Ako je jedinstvo čovjeka i žene 


odi vs: rage kje njihova rastava biti 


u obiteljskom društvu naravno, kako onda može, misle oni, r NEI odaji 
idealna? Ako se žena odrekne svoje uloge kao zaručnice, i ako djev : 
koje joj se prikazuje uzvišenijim, oli 
ljudsko društvo doskora raspasti u najužasnijoj ana 
strasti, Č j 3 
j ivati vor ništa ne 
Zar je potrebno dugo dokazivati, da i para bia 
vrijedi, ako se stvar promatra e razumom | resa da o 
i je i đu čovjeka i žene narav I 
hove naravi nastaje između čovj a i že arav 
ravna sklonost. Njezinu je prij lijepo irm ji ea 
iti i Gozbe. o ovo čuvstvo pos 
glasovitim stranicama 


rhiji: u anarhiji razuzdanih 


20 Sv, Epifanije: Oratio de laudibus Mariae. P. G., XXIII, Col. 1282. 

21 j i 

2 Patim si La Vierge Marie, t IV, L IV, ch. 1, »Utjecaj aje: 
Majke Božje na ženu«, str. 306, ss.; A. de Margerie, De la famille, “ ia : 
ss.; Ozanam: La Civilisation au Ve sišcle, Les Femmes Saren“ < su 
La Question fćministe, Perrin, 1899; p. 185; D' Azambuga: Ce que le c ato 
me a fait pour la femme, Blond, 1899; Dacier, Sf. J. Chrysostome et la femme 
chrćtienne au IVe sičcle de 'Eglise Grecque, Falque, 1907. 


Mos 


voli negoli breme majčinstva, onda će se, 

bavlju, ne nalazi ono u sebi samom svoju svrhu. Glas naravi, koji 
je jači od individualnih volja, dovikuje, da je ono, što ljubav traži, 
nešto drugo negoli ljubav. U času, kada dvoje bića misli, da je po- 
stiglo u međusobnom darivanju traženo jedinstvo, baš se tada to 
jedinstvo raspline. Nijesu više dvoje, nego troje. Na kraju ljubavi 
jest — dijete. Ljubav, što je upravljena prema obitelji, otvara put 
drugoj tendenciji, koja ju nadilazi, 

A tako je uvijek s ljubavlju, kada je upravljena na druga bi- 
ća, a ne na vrhovno Biće, savršenog Boga, koji jedini ispunja sve 
želje ljubavi i zadovoljava sve njezine težnje. I stvor, koji ljubi 
stvorove, uvijek će se kolebati između svojih ograničenih želja i 
neograničene svoje moći. Ako dakle Bog zanese čovječje duše, 
ako ih k sebi posve privuče, ako im udahne onaj polet, u kojemu 
će nadvisiti same sebe i sve stvoreno i po kojemu će se kao je- 
dnim zaletom vinuti k svojoj posljednoj svrsi k Bogu, onda je lo- 
gično, da u tim Kristovim djevicama pozdravljamo blaženstvo 
Božje ljubavi, Kršćanstvo nas nadahnuje visokim poimanjem žene, 
jer ono ima uzvišeni pojam o Bogu. 


I. ŠTO ČINI KRŠĆANSTVO OD ŽENE. 


To pokazuje povijest. Ona nam u tijeku stoljeća dozivlje u 
pamet ženu, što je susreće kršćanstvo. 

Tu je židovska žena, koju časte u obitelji, koju pripuštaju u državno vi- 
jeće i koja kao Marija, Mojsijeva sestra, kao Debora, osloboditeljica svoje 
zemlje, kao Estera sudjeluje čak i u narodnoj povijesti." Tu je grčka žena, 
koja je sad uzdignuta do takvih časti, da je upućena u štovanje Cybelino i u 
Artemidino, a sada je opet dotle ponižena, te se čini, da nije više ni štovanja 
vrijedna.“ Tu je rimska žena, gospođa i sluškinja, i čašćena i prezirana, Tu je 
žena galskih i germanskih plemena: predmet uživanja i palnje sebičnog nasilni- 
ka, Tu je kineska ili indijska žena, koja je tako malo čovjekova drugarica, te 
se čini, da više pripada njegovu pokućstvu negoli njegovoj obitelji. Tu je mu- 
slimanska žena, tovarna životinja ili jadni haremski sužanj.#5 Tu je divlja žena 
primitivnih naroda središnje Afrike ili Australije, s obala Amazonke ili s le- 
denih poljana Aljaske, i civilizirana žena starih zapadnih naroda. I u povijesti, 
koja je tako bogata socijalnim promienama, kršćanstvo se susreće s ovom po- 
sljednom ženom u promjenljivim njenim likovima, kao što je promjenljivo jav- 
no ćudoređe, koje ona odrazuje. Kršćanstvo poznaje idealizovanu gospođu vi- 
tezova i trubadura, dobru domaćicu građanske kuće, teško zaposlenu seljanku, 
ono poznaje prezaposlenu radnicu u radionici ili u tvornici i malu švelf, koja 
za sweating systema pjeva kod kuće pjesmu o košulji: 


?3 Deut., XX, 18—21; Num., XXX, 7; Iudic., IV, 7, Exod., XV, 20 s.; IV. 
Reg., XXII, 14, 3; F., Buhl, La socićtć isračlite d' apres !' Ancien Testament, ch. 
NI, p. 51; La Femme Kabyle, Xaveriana, 1926. 

*A Laurent, Manuel d' Etudes grecques. 

% C, Boissier, La Religion Romaine, t. 1, p. 359. 

Bodi! Bodi! Bodi! 

Pa okom divljim pozrieva, 

i uboga gladna turobno 

O košulji pjesmu pjeva...* 


Oka mutna crvena 
— A prst joj umazan, suh — 
U traljah sjedila žena, 


Šiva za gorki kruh! 6 


Povijest prošlih vremena pokazuje nam, da se je kršćanstvo 
srelo sa ženom u najrazličitijim stanjima. Isto nam pokazuje i po- 
vijest sadašnjosti. Kada bismo je ispitivali, napomenula bi nam 
osim toga još i sveučilištarku, i djevojku, što sjedi za upravljalom 
automobila, a i ženu našeg suvremenog društva, koja je u mno- 
gom pogledu različna od žene prijašnjega društva. Ali prije svega 
treba zapamtiti, da nas povijest bilo sadašnjosti, bilo prošlosti, 
uči, da kršćanstvo, ako je njegov utjecaj dubok, čini od žene dvije 
stvari: čovječniji tip čovječanstva i osobu svjesniju novih dužnosti 
i novih prava. 


* 
* * 

Ponajprije kršćanstvo čini od žene čo vječn iji tip 
čovječanstva ito s dvostrukom krepošću svojih ustanova i 
svojega duha. 

Kako je neprispodobiva ona galerija, u kojoj su izloženi kršćanski 
tipovi žene! Eno kršćanske djevice, zvala se ona Blandina, junačka lyonska 
mučenica, ili bila ona Agneza ili Lucija ili Terezija od Isusa: one izazivlju u- 
divljenje zbog onog posebnog sjedinjenja jakosti i blagosti, velikodušnog pre- 
aranja i čiste suzdržljivosti. Kraj njih je kršćanska žena, ona žena, s kojom se 
muž ne može više rastati, i koja postaje milina i slast njegove kuće i njegove 
sreće, jer se to više štuje i ljubi, što je vjernija. Takova je bila Margareta Pro- 
venska; njezino je ime sveti Ljudevit urezao u svoj vjenčani prsten iza Božjeg 
imena i iza imena Francuske. Kralj bi Ljudevit, kako priča Joinville, govorio, 
pokazujući taj prsten s ova tri imena; Bog, Francuska, Margareta: »Ja nemam 
druge ljubavi osim ovog prstena.«" Tu je i kršćanska majka. Majka svetaca, 
a i sama svetica, kao Augustinova majka ili mati Gregorija Nazianskoga ili 
priprosta, ponizna i junačka majka u vršenju svakidašnjih dužnosti, koja je 
živi svjedok revolucije, što je kršćanstvo proizvelo u obiteljskom životu, jer 
ona u obitelji dijeli s ocem vlast." Eto još i kršćanske udovice, tipa vjernosti 
i žrtve, koje je uspomenu iza sv. Augustina i sv. Ambrozija uzveličao sv. 
Franjo Saleski na dobro poznatim stranicama.? 

Kršćanstvo nije nipošto samo slučajem stvorilo te socijalne 
tipove. To je učinila vrsnoća njegovi uredaba, bilo, da je uvelo 


posve nove, bilo što je prijašnje obnovilo i posvetilo, 
Već se odmah u prvim vremenima Crkve javlja kršćanska djevica i kr- 


šćanska udovica. One imaju važnu ulogu. One kao čarobnom moćju bude pu- 
stinjački život usred gradova, što se s neznabožačkog zadaha još i dalje suše. 
Djevice su i udovice posvuda ukras po evanđelju  preobraženog društva: 


26 Šenoin prijevod. ' 

27 Joinville, Vie de Saint Louis, . CXX. 

28 Sv, Pavao, Efež., VI, 1 - 2. 

20 Sv, Fr, Saleski, Filotea, III dio, gl. XL: Upute udovicama. 


368 KRŠĆANSTVO I ŽENA 


u Africi, gdje Tertulijan s nekoliko doduše jezičnih nastranosti slavi njihov 
ideal; u Milanu, gdje ih sveti Ambrozije sjedinjuje u duhovno društvo, koje je 
kao prvi nacrt budućih kongregacija redovnica, ! 

Ašto se također kršćanska žena i majka 
toliko dižu iznad svojih druga, da s njih odsijeva čovječniji tip čo- 
vječanstva, dolazi odatle, što je Krist obnovio ženidbu. Ova se ob- 
nova sastoji od dvije stvari: ponajprije je Krist že- 
nidbenu svezu tako pojačao, da ju je učinio 
nerazrješivom, a onda je bračni život učinio 
u tolikoj mjeri ćudorednim, da je postao 
svetim. 

Popustljivosti starog Mojsijevog zakona u ženidbenoj rastavi 
nema više u evanđeoskom zakonu, Pače ni u slučaju preljube neće 
biti više slobodno rastaviti se (i uzeti drugu ženu), kad su već bili 
sjedinjeni vezom, koju je Krist učinio velikim sakramentom.“ U 
stalnom je sjedinjenju bračnih drugova sam apostol naroda pro- 
glasio povelju obiteljski dužnosti. Muž mora svoju drugaricu što- 
vati, ljubiti, štititi." A žena će sa svoje strane muža ljubiti, častiti, 
biti mu podložna kao Kristu." Ona mora ispunjati dužnosti mate- 
rinstva, mora uzgajati svoju djecu u vjeri i u kreposti,“ i svojom 
vjernošću mora posvetiti onoga, čiji život dijeli. 

Tako će žena, kada se uda i postane majkom, zbog jednakog 
zajedničkog života s mužem i s ocem, zadobiti ono mjesto, što ga 
je izgubila u obiteljskom životu zbog propadanja ćudoređa: ona će 
ponovno postati pravom drugaricom čovjekovom, njemu jednaka 
po naravi, a različna po službi, baštinica kao i on milosti, koja 
pripravlja razumna stvorenja za blaženo sjedinjenje s Bogom. 

Dakako da ovi tipovi kršćanske žene nijesu bili stvoreni ni u atelijeu 
kojeg umjetnika niti u kakvoj filozofskoj. školi. Oni su nastali uz zveket oružja 
i na bojnom polju. Kršćanstvo je osobito za ženu podnijelo, a katkada i samo 
izazvalo najoštrije sukobe s vladarima. Zar oni nijesu u više navrata pokušali, 
da mijenjaju božanske zakone ženidbe po volji svojih raskalašenih strasti? Ma- 
da su nekoja crkvena lica, i ako rijetko, u tome popustila, ipak se mora prizna“ 
ti, da je Crkva usprkos njihovim prijetnjama i sofizmima sačuvala čistoću obite- 
lji i nerazrješivosti bračne sveze Ona se je tako pokazala  neslomljivom 
braniteljicom prava, koja zauvijek ostaju za ženu najbolje jamstvo i svih drugih 
prava. Kada je Crkva trpjela zbog žene, učinila je u njoj čovječanstvo čovječ- 
nijim vrsnoćom svojih uredaba. 

Na jednak je način ona učinila ženu čovječnom i vrsnoćom 
svojeg duha. U galeriji slika, gdje smo čas prije promatrali tipove 
djevice, žene i majke, što su ih kršćanske ustanove stvorile, ima 
još i originalnijih tipova, kojih karakter može protumačiti jedino 


% Freppel: Tertullien, t. II, lecon 23: L'idće chrćtienne de la virginitć«, 
p. 85 s.; Baunard: Histoire de Saint Ambroise, l: III, c. I, p. 152 s. 

% 1, Kor, XI, 9 - 11; Efež., V; Kološ., III, 18. 

8% Efež., V, 22 - 27. % 1, Tim. II, 15; V, 15. 

3% Tit, IL 4, % 1, Kor., VII, 14; I. Petri, III, 7. 

novi duh — duh evanđelja. Tu jepokajnica, pala ali skrušena 
žena, koja svojom naknadnom pokorom i pred Bogom i pred lju- 
dima obnavlja grijehom izgubljenu čast. Kršćanska književnost 
ima o njoj pismo sv. Ambrozija," koje je i remek djelo takta i 
svjedok milosrdnog djelovanja milosti, koju je istom kršćanstvo 
svijetu otkrilo. Tu je mučenica, koja se s nadljudskom srča- 
nošću suočuje s najstrašnijim mukama i koja na istoku i na zapa- 
du pokazuje, da kršćanska žena često nadvisuje čovjeka u prezi- 
ranju smrti. Tu je također milosrdna sestra, ne samo ona 
kojoj je predaja djelotvorne ljubavi od tri stoljeća danas nadjenula 
ovo blagoslovljeno ime kao vlastito ime, nego također i ona milo- 
srdnica, koja se bez posebnog odijela i bez vela naginje nad svaku 
bijedu, da je olakša i nad svaku žalost duše, da je utješi i ublaži. 
Tu je redovnica, koja u različnosti svojih djela i služba na- 
stavlja i proširuje, već prema tome, kako se kršćanstvo širom svi- 
jeta razvija, kršćansko djevičanstvo, tu bitno evanđeosku ustano- 
vu. Bilo da kršćanska žena boravi među djecom, da ih poučava, 
bilo da radi na socijalnim djelima, da ih unaprijedi, bilo da se za- 
klonila usred pustinje, ona u svim tim slučajevima predstavlja tip 
čovječanstva, pred kojim ne možemo ostati ravnodušni, ako zna- 
mo, što je život, i što on vrijedi. 

Tako je kršćanstvo uveličalo čovječju ličnost žene, koja je 
bila tako dugo ponižena. Po onome, što ono čini od nje, pokazuje 
se, da je ono prema sretnoj Montalembertovoj riječi: 

»Prava domovina žene; jedina domovina, gdje je ona našla svoju pravu 
slobodu, svoje određenje, kada je izišla iz ropstva u Egiptu, kada je izmakla 
neznaboštvu, divljem životu, ili još sramotnijim poniženjima prosvijetljene po- 
kvarenosti. U kršćanstvu, i samo u kršćanstvu mogu da se slobodno razvijaju 
sve kreposti, koje ju čine ne samo jednakom nego - počesto i jačom od čovje- 
ka u plemenitosti, u junaštvu pregaranja i strpljivosti, u patnji, što je prima 
zbog olakšice drugoga, u porazu sebičnosti, u žrtvovanju oholosti zbog ljubavi.t 


* * 
* 


Ako je kršćanstvo zbilja učinilo od žene čovječniji tip čovje- 
čanstva, onda bi se po socijalnoj psihologiji" dalo već zaključiti, 
da je ono moralo učiniti ženu osobom svjesnijom svo- 
jih novih dužnosti i novih prava. Da se naime 
tako temeljito moglo izmijeniti ustaljeno općenje između oba roda 
u ljudskome društvu, potrebno je bilo, da kršćanstvo dirne u sa- 
vjest. 

I zbilja se je kršćanstvo dotaklo savjesti. I neki mu to danas 
predbacuju. Kao pristaše neznabožačkoga života oni i previše pre- 


% Vidi dokumentiranu studiju oca De la Servičre D, I.,: Ze Divorce des 
Princes et I Eglise, Dict. Apolog. de la Foi Catholique. 
97 Sv. Ambrozije, De Lapsu Virginis. 
99 Montalambert, Les Moines d' Occiđent, t. V. 1. XVI, ch, XVII, p. 239, ss. 
% Henri Beer, La Syntfhčse en Histoire, p. 97 ss, 

ziru obično čovječanstvo, a da bi mogli odobriti pobunu savjesti 
proti Cezaru. I oni ondje proglašuju anarhiju, gdje mi vidimo i po- 
zdravljamo pravo. Oni bi rado odobrili Katonovu riječ“: num- 
quam exuitur servitus muliebris, nikada ne pre- 
staje ropstvo žene. Oni dakle zaboravljaju, da je Krist došao, i da 
je donio na svijet slobodu,“ Kršćanstvo je dakle učinilo ženu svje- 


snijom osobom svojih dužnosti. ' 
j U utorak 21. oktobra 1919. primila je Njegova Svetost Benedikto XV. u 


audijenciju glavnu predsjednicu i odaslanicu Zajednice katoličkih žena. Pri to- 
me je sv. Otac zgodno napomenuo, da zbog novih dužnosti žena ne smije ni- 
pošto zaboraviti na jednu staru dužnost — i koja ostaje uvijek prva i glavna — 
a ta je, da danas više negoli ikada žena osobito skrbi za obitelj. 

»Razvoj, koji je doveo do sadašnjeg stanja stvari, mogao je dati ženi 
terete i prava, koja joj prije nijesu htjeli priznati. Ali nikakva promjena u mi- 
šljenju ljudi, nikakvo novo stanje stvari, nikakav razvoj događaja ne smije že- 
ne, koja je svijesna svoje misije, istrgnuti iz njezina naravnog kruga, a taj je za 
ženu obitelj. Ona je kraljica u kući. 

S pravom se govori, da su promjene u socijalnom životu proširile polje 
ženskoga djelovanja. Ženi je pridošao apostolat u svijetu pored skromnijeg i 
užeg djelovanja, što je dosada za žene bilo pridržano u kući. Ali ovaj vanjski 
apostolat mora žena tako vršiti, da se dobro pokaže, da žena ne zaboravlja, da 
još i dandanas, bilo to izvan kuće ili kod kuće, mora posvetiti obitelji najveći 
dio svojeg mara i brige.« 

Namjesnik Kristov mislio je time i na druge dužnosti žene 
osim obiteljskih. Papa Pijo X. napomenuo je prije jedno petnaest 
godina, u sličnoj zgodi, nekoliko ovih dužnosti," 

»Svakako to recite svim našim francuskim kršćankama, ko- 
je su tako čestite i valjane, koliko im papa preporučuje socijalno 
djelovanje. Više nije dosta, da se zadovolje djelima milosrđa u u- 
žem smislu, u kojima se uvijek osjeća razmak staleža i visina ono- 
ga, koji daje i nizina onoga, što prima... Ne, ja ih molim, da zađu 
među narod, da mu govore, da mu iskazuju usluge u pravom kr- 
šćanskom bratimstvu prema duhu samog evanđelja...« 

Prije par godina, 5. studenog 1925. godine, kardinal Gaspar- 
ri je još točnije odredio zamašnost ovih poziva kršćanstva ženama 
našega vremena, kada je ispred Njegove Svetosti Pija XI. pisao 


Normalnoj Socijalnoj Školi: 
»Pred bolnim posljedicama, kojima se nezdrave ideje urodile u žensko- 


me svijetu i pred više manje skorom činjenicom ženskog saučešća u općem glc- 
sovanju, moći će apostolat ženske Normalne Socijalne Škole učiniti vrlo velikih 
usluga katoličkim djelima uopće. 

Mora se dakle pohvaliti ovaj tako plemeniti pokret, kojeg su organiza- 
teljice tako svijesne duhovnih potreba velikog dijela ženskog suvremena 
društva. 


40 Tit. Liv., XXXIV, 7. 
“4 Sv, Pavao, Rimlj., VI; 2; Kor., III, 17; Gal. TV, 31; Iv., 8, 36. 
4 Bulletin de la Ligue patriotigue des Francaises (dec. 1904), 

Bez sumnje ne radi se tu o tome, a vi ste to i same dobro shvatile, da 
se žene bace u metež političkih stranaka, nego da se dobro izobraze u socijalnoj 
akciji, koja je bolje i točnije određena i specificirana apostolatom, što ga je + 
tu svrhu stvorila Građanska i Socijalna Zajednica Žena i koji Sveti Sveti Otac 
hvali zbog njegovih plemenitih namjera za opće dobro. 

Njegova Svetost želi, da katoličke žene sudjeluju u ovome velikom vo- 
kretu...«%3 


Socijalna je akcija dakle nova dužnost katoličke 
žene u sadašnjim prilikama. A evo još i druge: intelektual- 
na akcija. Jer kao što su kršćanskim duhom prožete žene, 
bilo kao vlastelinke na dvorovima, bilo kao redovnice po samo- 
stanima, dobrim dijelom spasile zapadnu civilizaciju“ svojom vi- 
sokom izobrazbom, dok je nekoć u željeznim vjekovima veći dio 
muškoga svijeta na bojnim poljima gubio smisao i volju za umjet- 
nički i duševni život; tako će i u naše materijalizovanom društvu 
žene moći uzdržati plemenite tradicije duha u naše doba, kada 
industrija i trgovina previše troše muški rad, 

Svakako ne stoga, što bi bila poželjna ne znam kakva dik- 
tatura žene na ovome polju. Mnogi posmatrač suvremenog svijeta 
spravom je upozorio na opasnost, što bi odatle nastala.“ Radi se 
samo o tome, da se bolje istakne eventualna odgovornost za utje- 
caj, za koji se čini, da je žena dužna vršiti ga prema svojim spo- 
sobnostima. Jer se kršćanka ne smije time zadovoljiti, da bude 
čar i ukras društva, kad može da postane njegovom savjesti. 

K toj novoj dužnosti socijalne i intelektualne akcije pridola- 
ze još druge novije, Jer kršćanstvo nije uzalud uveličalo ulogu čo- 
vjekove drugarice, koju joj je Stvoritelj od početka odredio. 

Kako je danas čovjek preopterećen neizmjernim zadaćama, 
koje su ga zapale, to je na ženi red, da mu pomaže. Tako se pred 
našim očima razvija misijska akcija žene, koja svo- 
jim pregaranjem i ljubavlju i po oazama Sahare širi vjeru u Isusa 
Krista, u Njegovu otkupiteljsku misiju.“ Jer baš sada 
više negoli ikada prije idu kršćanske djevojke u ove 
blagoslovljene samoće, odakle se molitva k nebu diže za nera- 
skajane Ninive. 

Bilo bi začudno, ako ne bi kršćanstvo učinilo ženu svjesni- 
jom njezinih prava, kada ju je učinilo svjesnijom njenih dužnosti." 


43 Bessičres, Le Devoir civigue de la Femme et le Suffrage  fćminin, 
p. 33, note 1, Spes, 1926, 

““ Lucie Faure - Goyau: Christianisme ef Culture t&minine, par. IV, p. 
66 ss. 

2 J, Benda, Belphćgor. Essai sur l' Esthćtique de la prčsente  socićić 
francaise, p. 172; G. Deherme: Le pouvoir spirituel des femmes, Perrin. 

5 Enciklika Benedikta XV, Maximum Illud, o Širenju vjere po svijetu 
30, XI. 1919, 

7 »Prošla su vremena za ženu, kao i za dijete i za mladića, kad je naj- 
nužnije bilo, da se njihova slabost okruži sredstvima za očuvanje. Prepuštena 

Ako je dakle istina, da je žena u očima kršćanstva osoba, 
koje je narav obnovio Spasitelj svijeta, onda nikakva državna u- 
stanova ili zakon ne može zakonito zanemariti tog njezina karak- 
tera. I kada toga djelom ne priznaju bilo zakoni, bilo državne u- 
stanove, onda je nepovredivo pravo zahtijevati promjenu tih usta- 
nova ili ukinuće dotičnih zakona. 

Tako kršćanske žene imaju pravo, da zahtijevaju, da se ne 
trpe one kuće sramote, u kojima jošte živi ropstvo njihova roda, i 
gdje se ljudska stvorenja još i danas, tijelom i dušom žrtvuju po- 
rocima nekolicine uime tobožnjeg javnog reda.“ Takvo je još i 
pravo, da se rad žene plaća zasluženom plaćom, i da se pruži po- 
trebna pomoć njezinim majčinskim dužnostima." Takvo je nadalje 
pravo i zahtjev, da se u ženi poštivaju sva prava, koja proizlaze iz 
čovječje osobe ili što ih zahtijeva opće dobro. 

Ako se dakle dogodi, da je zbilja u kojoj demokraciji sveo- 
pće glasovanje sredstvo, koje će osigurati opće dobro pravednijom 
razdiobom tereta, onda nitko ne će moći da uime kršćanstva u- 
skrati ženi pravo glasovanja. 

Sve u svemu, kršćanstvo daje ženi u društvu mjesto, kakvo 
dolikuje autonomnoj osobi i naravnoj drugarici čovjekovoj. Svo- 
jom naukom kao i svojim djelovanjem oslobađa je kršćanstvo sva- 
kog ropstva, premda je ipak ne oslobađa svake podložnosti. Jer 
ono zahtijeva ljudski red i posvećuje dakle hijerarhiju, koju ovaj 
red traži. Ono u ženi oživljuje savjest za njezine dužnosti, — za 
dužnosti, što će ih uvijek imati u obiteljskom životu, i za dužnosti, 
koje može imati u nekim slučajevima, kada to budu zahtijevale e- 
konomske i socijalne, vremenite i duhovne, moralne i vjerske po- 
trebe čovječanstva. Napokon je kršćanstvo bez oklijevanja nadah- 
njuje da ište prava, koja, ako zadobiju političko priznanje u državi, 
mogu biti korisna ženi kao ljudskoj osobi i zahtjevima općeg 
dobra. 

Eto što kršćanstvo misli o ženi i što od nje čini. 

To barem pruža lijepu nadu našem ljudskom društvu, kojem 
danas prijete tolike opasnosti. 


Albert Valensin D, I. 


više sama sebi, u društvu, koje je tako pokvareno, da ga je već nemoguće po- 
sve nadzirati, žena je danas pozvana da se sama brani i čuva. Iz toga se vidi, 
kako je za nju nužno da bude jaka — moralno i intelektualno...« La Socićt6 
Actuelle et la Femme, loc. cit,, str, 273, 

48 Vidi odvažne stranice Pavla Gernahlinga: La Faillite d'un systeme, 
Ed. du Relčvement social, 1926, 

2% M. Turmann: Initiatives f6eminines, p. 49 ss. 


KONKRETNA SLIKA BOLJŠEVIČKE 
GOSPODARSKE POLITIKE 


KO pjatiljetka uspije...« Ovom misli zanimale su se u 
zadnje vrijeme sve evropske države, Još ni danas ne miru- 
ju. U novije vrijeme je čak i Amerika počela skretati svoju 

pažnju na razvoj boljševičke industrije, pa se uskoro svojim finan- 
cijskim sredstvima i aktivno umješala u sovjetske prilike. U svjet- 
skoj štampi je držanje prema sovjetima različito. Ne govorim ov- 
dje o komunističkoj ili socijalističkoj štampi: njeno je stanovište 
u tom pitanju već unaprijed jasno. Pred očima imam antiboljševi- 
čku i neutralnu štampu. Kod nje se često može zamijetiti neka ne- 
moć u procjenjivanju događaja u današnjoj Rusiji. Razlog tomu po 
mom mišljenju leži u tom, što možda ne pokazuje dovoljno razu- 
mijevanja za gospodarske prilike, koje su baš danas od odlučne 
važnosti. 

Pokušat ću ovim svojim člankom da prikažem boljševičku 
ekonomsku politiku, kako dandanas konkretno izgleda, što će 
mnogom omogućiti dublji uvid u prilike današnje Rusije i u sam 
boljševizam.  “ 

IL 


Veliki gospodarski program sovjetske Rusije izrečen je bitno 
novo kovanom riječju pjatiljetka, petgodišnji plan. Ova 
nova gospodarska politika sa svojim giganiskim ucjenama upere- 
na je proti starim uređenjima u duhu kapitalističkog gospodar- 
stva. Ona nastoji da utemelji i da učvrsti diktaturu proletarijata. 
Stoga se u dvostrukom smislu udaljuje od dosadašnjeg gospodar- 
stva. Prvo — s obzirom na svrhu, jer teži za svjetskom revoluci- 
jom u korist nezadovoljnog proletarijata. Drugo — s obzirom na 
dosadašnje uspjehe na polju gospodarstva, jer svojom energijom 
nastoji da višestruko nadmaši uspjehe drugih zemalja sa kapitali- 
stičkim ekonomskim uređenjem. ' 

U zadnjoj godini prilike su u Rusiji postale ozbiljnije nego 
ikada. Borba proti vjeri i progonstvo vjere promijenili su se u o- 
tvoreno, nedvolično, namjerno suzbijanje zapadnoevropske kultu- 
re i civilizacije uopće. I boj, koji će biti od odlučne važnosti, odi- 
Srava se danas prije svega na polju gospodarstva, ko- 
je je nuždan preduvjet za kulturni i moralno-vjersi razvoj. 

Državnici gledali su velikim nemirom u budućnost, kad su 
se prvi crni oblaci u obliku ruskog dumpinga pojavili na gospo- 
darskom horizontu. Kriza još nije odstranjena. Jecali su: »Ako 
pjatiljetka uspije ...I« I sama je štampa često izgubila svoju rav- 

notežu i svoj sigurni, mirni pogled u nove prilike, Htjela je i hoće 
da opominje, da spasi, što se još spasiti može. Ali u mnogo sluča- 
jeva svojim načinom nesvijesno se i ona sama stavlja u službu 
boljševizma. 

Parmentier, veliki francuski finansijer — tako se go- 
vorilo početkom ove godine — vratio se sa svog naučnog puta iz 
Rusije i tvrdi, da će pjatiljetka za četiri petine uspjeti. Sad se da- 
kle valja boriti! Svjetsko je gospodarstvo u smrtnoj pogibelji. Tre- 
ba osnovati međunarodnu obranu i boriti se proti ruskom dumpin- 
$u, po kojem se za smiješnu cijenu prodaje ruska roba po svjet- 
skim tržištima. Valja pak pri tom znati, da te upadno niske cijene 
nisu znak hiperprodukcije, koja je u normalnim prilikama prouzro- 
kovala jedan dumping. Kod boljševika stvar stoji drukčije. Oni 
prodavaju u inostranstvu takovu robu, koje u samoj Uniji nema u 
toj mjeri, da bi mogli udovoljiti svojim domaćim potrebama. No 
ipak izvoze svoju robu, jer si na taj način hoće da nabave inostran- 
ski kapital, nadalje da upropaste kapitalističko gospodarsko u- 
ređenje, da povećaju besposlenost drugih država i dosljedno da 
rašire komunizam. Ne pitaju se, da li njihova gospodarska  po- 
litika doista odgovara stvarnim potrebama naroda — da li je u 
interesu općeg dobra. To kod njih ostaje sporedno, Mjerodavno 
im je samo da se propagira svjetska revolucija. 


Prije nekoliko mjeseci neke su države iz političke ljubomore 
bile nepristupačne ideji o stvaranju međunarodne obrane. Neko- 
munistička štampa hoće sad da ukloni ovu štetnu neslogu. Ona u- 
pozorava na veliku pogibelj sa strane sovjeta, ističe »ogromne« 
uspjehe u Rusiji, ali pri tom često zaboravlja, da na taj način i sa- 
ma služi boljševičkoj propagandi. Jer ako se jednostrano naglaša- 
vaju samo uspjesi ruskog komunističkog gospodarstva, onda će 
ljudi polako početi da se oduševljavaju za taj »napredni sistem«, 
o kojeg se džinovskim uspjesima neprestano piše i govori. To je 
psihološki nužno, osobito danas, gdje svaka država proživljava te- 
ške dane gospodarskih kriza. U stvari pak veliki uspjesi i gi- 
gantski brojevi ruskih statistika nisu tako važni. Još manje su o- 
pasni, Ako se sva dobra jedne tako ogromne zemlje mobiliziraju, 
ako se bezobzirno iskorišćuje i utroši sva energija jednog naroda, 
koji broji oko 150 milijuna duša, onda je bez ikakvih poteškoća 
shvatljivo, da se može pred javnost iznijeti jedna statistika sa re- 
kordnim brojevima. Ali što će sjajni sportski brojevi, sportski u- 
spjesi? Jesu li oni u interesu zdravog i »racionalnog« gospodar- 
stva? 

Stoga štampa nije smjela samo jednoslavno naglasiti potrebu 
međunarodne obrane. Ona je trebala ujedno živo i plastično po- 
kazati, kako su boljševici došli do tih uspjeha, trebala je pokazati 
način ruskog gospodarstva, pokazati destruktivnu svr- 
hu boljševizma, koja kulminira u svjetskoj revoluciji, u krvavom 
klanju naroda. 

Uostalom što je Parmentier vidio u ruskim salonskim koli- 
ma, u eventualno lažnim statistikama, u najboljim, prvoklasnim 
komunističkim poduzećima — sve se to može i mora podvrgnuti 
savjesnom i strogom ispitu. Poznato je naime, da su bolješevici 
veoma susretljivi ako se radi o naučnim svrhama evropskih veli- 
čina ili državnika uopće. Ali kako je prošlost dokazala, ova se 
susretljivost ograničuje na salonska kola, na udoban i prijatan 
stan, na ulaz i pratnju u izvrsnija poduzeća i slično. Jer boljševici 
su konsekventni u najstrožem smislu. Uvijek i svagdje im je pred * 
očima svjetska revolucija, za koju žrtvuju novac i ljude. Zašto ne 
bi i naučni putevi mogli služiti toj svrsi?“ 

Parmentier je trebao da vidi ne samo da će boljševici četiri 
petine svoje pjatiljetke postići, nego je morao također upozoriti na 
veliku tragiku pjatiljetke, na način, kojim se ove četiri petine pri- 
vode u život. 

Hoće li se zbalja obistiniti stručnjački sud francuskog finan- 
sijera? : 

Sama sovjetska štampa je u tom pogledu — kao uvijek — 
veoma optimistički raspoložena. Već su Izvestija od 23. li- 
stopada 1930. pisala: »Boljševička će pjatiljetka pobijediti, ona se 
može i mora... privesti u život.« Pri tom su ruske službene novi- 
ne stalno donašale čitave rubrike sa novim naredbama. To je bez 
sumnje znak, da se boljševička vlada smatrala pozvanom da no- 
vim bičem tuče svoje jadne radnike. Tako si je htjela osigurati u- 
spjeh. Čujmo o toi sud jednog engleskog prijatelja socijalista, koji 
se u svojoj publicističkoj karijeri uvijek živo zanimao za ruske pri- 
like. Farbman veli, da se metode, kojima se radnici sile na posao, 
nikako ne mogu odobriti; nadalje da se svagdje opaža groznica i 
uzrujanost, koja podsjeća na najmračnije i najbjednije dane." Spo- 
menute su metode raznolike: laskanje, molbe, nagovaranje, prijet- 
nje i kazne — sve kako to zahtijevaju mjesne prilike i kako dik- 
tira trenutno raspoloženje sovjetskih polubogova. 

Sva se energija naroda troši, samo da bi pjatiljetka uspjela. 
Stoga se sve više pogoršavaju uvjeti za opstanak, U mnogom po- 
gledu život je već sada nepodnošljiv. Opaža se sve veće uskraći- 
vanje potrepština; kruh ne valja, pa i pored toga ga se ima samo 
u mršavim zalogajima; oskudica mesa i povrća, nestašica odijela, 
obuće, rublja, goriva itd. Gore spomenuti engleski publicista pri- 
znaje otvoreno: Ni u svjetskom se ratu nisu u takvoj mjeri uskra- 
ćivale najnužnije svagdašnje potrepštine." Slika je mračna, dušev- 
na umornost naroda vanredno velika. Breme je ogromno, Najširi 
slojevi pate i jadikuju. Pod prijetnjama i bezobzirnim udarcima 


1 Vidi o tom izigravanju stranaca članak: Stj, T. Poglajena D, 1., Kriza 
boljševičke prosvjete, »Život«, 1930, br, 3, str. 122 ss. 

2 M, Farbman: »Piatiletka«. Der Fiinfjahresplan. Die neue Offensive des 
Bolschewismus. Berlin 1931, str, 22, 

3 Ibid., str, 46, 

moraju da nose džinovski teret pjatiljetke. >»Rusko seosko 
stanovništvo—to je čovjek u svom najvećem 


poniženju!... Oni žive u prosjačkoj bijedi, 
u zimi i blatu... Život im je neprestana mu- 
ka.« 


Vanjsku sliku pjatiljetke zorno riše Farbman, koji je 1929, u 
Rusiji lično upoznao tamošnje prilike, On veli da nije znao da li 
se nalazi u atmosferi rata ili revolucije, jer su se klice obojeg mo- 
+ gle otvoreno primijetiti. Kad je 1930. opet došao u Rusiju, utisak 

je bio posve isti, samo u mnogom čemu još dublji. »Izgledi su 
bili nejasniji i mutniji, a oskudice naroda 
veće.., ; 

Bez sumnje će se živci naroda morati jednom istrošiti. Njego- 
ve će se snage skršiti. Njegov će se životni sok isušiti. Narodu će 
dodijati da uživa u sramnim, prljavim i nedostojnim radostima. On 
ne će uvijek htjeti da se gubi u ništavnim materijalnim dobrima. 
On se ne će moći za uvijek odreći svog kulturno-moralnog dobra, 
svoje duševne veličine i svoje vjere. Kucnut će čas, kad će se 
svom silom htjeti vratiti u zavičaj svojih pređa i da zagrli svoja 
duševna i kulturna dobra, koja je baštinio od svojih otaca. Jest, 
on će stati čeznuti za svojim dostojanstvom razumnog bića! 

Sto dakle onda, ako pjatiljetka doista uspije? — Velika ka- 
iastrofa svjetske revolucije prijetit će ozbiljnije. Evropska kultura 
bit će na rubu propasti: pred crnim ponorom. O tem nema sumnje. 
Tko to ne vjeruje, taj neka misli na veliku krizu, pred kojom je 
Njemačka stajala zadnjih mjeseci i koje se ne će tako skoro rije- 
šiti. Neka misli također na ozbiljnu krizu, koju proživljava danas 
evropska velika sila — Engleska. Neka si nadalje predoči prilike 
drugih evropskih država, pa i drugih kontinenata, pak će sigurno 
biti sklon da promijeni svoje mišljenje. Uspjeh pjatiljetke bez 
sumnje znači vanredno veliku opasnost za sve kapitalističke 
države, Hoće li pak taj uspjeh ujedno moći da služi dokazom 
za zdravu, nutarnju životnu snagu boljševizma? Ne, nikako! On 
će jedino pokazati činjenicu, na koju nailazimo u najraznovrsnijem 
obliku u povijesti naroda. Pokazat će naime, što može da stvara 
neograničeno okrutno tiranstvo, A to je plod, koji u nesređenim 
i nenormalnim prilikama — kakve sad nakon svjetskog rata pro- 
življavamo — pada doduše jako u oči, ali koji ipak nosi žig nečega 
prolaznog i bolesnog. 


I. 


Tko je uvijek pratio štampu, taj će znati, da je crveni 
diktator Staljin polovicom ove godine izdao nove naredbe u 
gospodarskom pogledu. U mnogim krugovima inostranstva na- 


"Dr. K. Cramer: »Das Notbuch der russischen Christenheit«* Berlin - 
Steglitz 1930, str. 131 - 32. 
5 M. Farbman, op. cit., str, 12 - 13, 

bačeno je tom zgodom pitanje, da li te nove upute imadu da 
znače faktičnu promjenu dosadašnje boljševičke ekonomske 
politike. Pitanje je izgledalo sasma opravdano, jer je Staljin sad 
opet naglasio individualnu stranu gospodarstva i više pažnje 
posvetio ličnoj inicijativi i ličnom interesu radnika. 

Neke su novine počele odmah pisati o nekakvom »obraćenju« 
Staljina i boljševizma. Pohvalne pjesme također nisu izostale, 
Drugi su naprotiv najodlučnije zastupali mišljenje, da se radi samo 
o zaoštrenju borbe proti kapitalističkom gospodarstvu. To su 
dakako u mnogo slučajeva bila samo dobro osnovana naslućivanja, 
Danas pak možemo već drugim očima gledati na te korake bolj- 
ševičkog režima, jer je praksa već dokazala u neku ruku, da se 
ne radi o nekakvoj promjeni programa, nego o novim sredstvima 
u službi starog programa. 

Bit će od interesa da se pokaže i dokaže, da ovakovo 
vraćanje k starom kapitalističkom uređenju leži sasma na liniji 
sovjetske gospodarske politike i da se već a priori moglo s pravom 
očekivati, štoviše i tvrditi, da je Staljin svojim naredbama jedino ' 
izumio novo oružje za provedbu svoga rasporeda. To će biti jasno 
iz same povijesti boljševizma, koju ću samo u kratkim potezima 
ovdje prikazati, 

U krvavim danima ratnog komunizma (1917-21) — u vrijeme 
prevrata i bezobzirnog barbarskog pljačkanja i klanja — osnovana 
ie sveopća državna komuna sa skroz komunističkim programom. 

osljedice novog ekonomskog uređenja na tom temelju bio je 
nevjerojatan nazadak u proizvodu, koji svršava žalosnom epohom 
nečuvene gladi od 1921. sa svojim strahovitim žrtvama. Lenjin 
je konačno popustio, jer prilike za radikalni komunizam još nisu 
bile povoljne. Svojom novom ekonomskom politikom — koja se 
obično skračeno zove Nep — opet se u mnogom vratio kapitaliz- 
mu. Priveo je u život jednu vrst državnog kapitalizma, »savez 
gradskog proletarijata i seljačkog stanovništva«." Lenjin je znao 
da iskoristi situaciju. Koncesijama, što ih je davao u kapitalistič- 
kom pravcu, unaprijedio je opet proizvodnju i nastojao je da stvara 
onaj temelj, na kojem bi se dala sagraditi crvena zgrada komu- 
nizma. Da se njegova Nep ne može shvatiti u smislu trajnog 
sistema, nego jedino kao velika »pauza« vidi se iz toga, što se 
iz ove nove ekonomske politike pored poboljšanja gospodarskog 
ili privrednog stanja u čitavoj Uniji polako stvarala velika pogibelj 
po sam boljševizam. Kapitalistički i privatni elementi jačali su se 
naime sve više i više. Komunizam je tim osobito u ideološkom 
pogledu znatno nazadovao i polako došao u životnu opasnost. 
Staljin se 1926. oduševio za noviji program, koji je 1928. 
u ideji pjatiljetke poprimao konkretnije oblike, To je sad strogi 
radikalizam, koji svom silom i svim sredstvima teži za velikom 
državnom kolektivom. Svemoć »Čeke« ili G, P, U., koja podsjeća 


$ »Ost-Europa«, Berlin-K6nigsberg 1930, sv. 6, str, 416. 

na najmračnije dane ruskog naroda, kao i takozvani »individuakni 
porez«, po kojem je seljak potpuno ovisan o samovolji selsovjeta 


— gonili su seljake u državnu kolektivu. Oni su se »dobrovoljno« : 


priključili, jer im je život na njihovim privatnim ekonomijama bio 
naprosto onemogućen. U kolhozima su si barem još goli život 
mogli spasiti, No ovakav nasilan način kolektivizacije bez nutar- 


njega uvjerenja seljaka o potrebi državne komune, bez njihove 


i. privole, pResa zap monov okrutnosti i samovolji či- 
novništva — sve to nije moglo dugo imponirati. 
skali E postati den 1 al. sak šs ma 
aljin je zaustavio ovu struju po uzoru Lenjina je - 
uzom. Jednim člankom od 2. ožujka 1930. išao je čak doda 
da je dopustio seljacima istup iz kolhoza po njihovoj ličnoj volji. 
Uspjeh mije izostao, Seljaci su u četama izašli iz kolhoza. Tomu 
se Staljin nije bio nadao, pak je svoju pogrešku odmah popravio 
novim uputama i naredbama, Rekao je otvoreno, da se nikako ne 
radi o napuštanju starog programa: svrha boljševizma bio je uvijek 
radikalni komunizam i stoga temeljita kolektivizacija i likvidacija 
kulaka (toj. seljaka sa privatnim ekonomijama). Završio je svoj 
novi članak ovim riječima: »Politiku ugnjetavanja kulaka kao 
staleža treba provesti svom energijom i postojanošću boljševika.«" 
lu listopadu zadnje godine opažao se opet veliki val kolektiviza- 
cije u cijeloj Uniji, osobito u srednjoj Aziji i u sjevernoj Kaukaziji.* 
Još je spomena vrijedno, da Staljin u novije vrijeme ne teži 
za kolhozom u strogom smislu, u kojem seljak gubi svako pravo 
vlasništva i u kojem mu država propiše jednostavno sve: rad 
odmor, odijelo, vrstu i količinu hrane — sve! Staljin privremeno 
hoće, da čvrsto utemelji kolhoz u širem smislu, takozvani gospo- 
darstveni kartel, u kojem lični interes seljaka nije potpuno izo- 
liran, Stan, bašća, nešto stoke i živine, ukoliko služe faktičnoj 
potrebi pojedinih obitelji ostaju još u privatnim rukama, dok sva 
druga dobra prelaze u vlasništvo kolhoza.? 
. Vidi se dakle, da je i sam Staljin u toku svoje diktature 
već više puta morao da izađe u susret ličnim momentima 
da uzmogne postići ucjene pjatiljetke. ' 


* A * 


Što ćemo reći o novijim Staljinovim promjenama, po kojima 
se Sri od i ag za suhe obavljene poslove? Što o 
uvođenju knjigovodstva i drugih sredstava, koja su bitni dij i 
kapitalističkog uređenja? arie 
Poznavaocu boljševičke gospodarstvene politike mora biti 
jasno, da se Staljin ne nalazi na novim putevima i da se dosljedno 


7 Informations Sociales, Genčve, od 29, ruj 1930; i 
, š : jna 1930; Farb Ž 
m kar arbman, op. cit, 
% Moskauer Rundschau, Moskva, od 19. listopada 1930, 
% Moskauer Rundschau, Moskva, od 12. siječnja 1930. 

ne može govoriti o nekakvom »obraćenju«, Njegove manje ili veće 


promjene su u skladu sa dosadašnjom gospodarskom politikom 
boljševizma. Crveni car vidi, da nešto ne funkcijonira, pak mu je 
jasnno, da mora sporijim koracima ići naprijed. Još više. Narod 
je umoran, živci su mu već napola istrošeni, radi se o uspjehu 
pjatiljetke. Moglo bi lagano doći do sramote pred cijelim svijetom. 
Stoga pametno natrag! Upregnuti ličnu inicijativu naroda! 

"Možda Staljin još nije ni mogao probaviti tvrdu hranu svoje 
nove devize: »Pjatiljetka za četiri godimnel« Referati 
na 16. stranačkom kongresu boljševičkih komunista nisu bili tako 
sjajni, da bi se jedan miran posmatrač položaja mogao ozbiljno za- 
grijati za fantastične ucjene petgodišnjeg nacrta." Da je sam Sta- 
ljin doskora uvidio poteškoće, u koje se sad još više upleo, opazi- 
lo se već koncem prošle godine. Pjatiljetka je naime počela 1. li- 
stopada 1928. Iz čisto ekonomskih razloga, naročito zbog poljo- 
privrede, morala je gospodarska godina početi u listopadu. U ruj- 
nu zadnje godine napustili su boljševici sve te razloge, pak su svo- 
ju gospodarsku godinu htjeli staviti u sklad sa kalendarskom go- 
dinom. Rekli su doduše, da to danas iziskuje njihova industrija, 
ali je mnogo vjerojatnije, da su na taj način htjeli da si svoje če- 
tiri godine neopaženo produlje za tri mjeseca. Sigurno se ne radi 
o jednom koraku, koji bi bio hvale vrijedan. U tom se vidi tako- 
đer, kako je Staljin opet morao popustiti prilikama. 

Kasnije je prijetila velika opasnost sa strane »fluktuacije« 
radnika, Mnogi nisu imali ni poštenog kruha. Bili su na rubu pro- 
sjačkog života. Bilo je posve naravno, da su ti jadni radnici napu- 
stili tvornice, u kojima su bili zaposleni, da su se selili u druge 
krajeve i da su si tražili povoljnije i podnošljivije uvjete za život. 
K. tomu je opet došla i duševna umornost, koja je sigurno i u zad- 
njim mjesecima bila od odlučne važnosti za Staljinovu novu pau- 
zu. Jer su živci i energija naroda ograničeni, stoga ne mogu udo- 
voljiti svim zahtjevima pjatiljetke i fantastičnim željama boljše- 
vičkih vođa. K tome se još pridružila i sve veća nestašica hrane i 
skoro svih predmeta dnevne potrebe! : 

Ova duševna mlitavost i iznemoglost morala je naravski u- 
gušiti svaku ličnu inicijativu. A bez lične inicijative nema pravog 
života u gospodarstvu. Takva je ljudska narav! Već je u listopadu 
prošle godine Centralni Odbor predložio, neka se raspišu razne 
nagrade za najbolji rad i da se uvedu još mnoge druge mjere za 
buđenje ličnog voticaja u gospodarstvu. Jedino se od toga mogao 
očekivati uspjeh pjatiljetke. Danas je sve to naredbom crvenog 
diktatora u izgrađenijem obliku postalo živom stvarnošću. 

Tko površno misli ili ne poznaje dovoljno ruskih prilika, taj 
će lagano podleći utisku, da je Staljin najzad uvidio svoju pogreš- 
nu politiku i da je sad počeo da traži ispravni kolosjek. Iluzija! 
Uz to valja znati, da se Staljinovi koraci ne smiju promatrati sa 


10 Vidi o tom moj članak u ovom časopisu, br. 5, 1931. 

čisto gospodarskog stanovišta. Moraju se uvažiti svi činioci, koji 


bilo kako dolaze u obzir, Jer praktično gospodarstvo raznih ze- | 


malja može biti na izvan veoma slično, dok je u stvari posve ra- 
zličito zbog načelne pozadine, koju neminovno treba uzeti u obzir. 
Osim toga jedan od najosnovanijih filozofskih aksioma kaže, da je 
svaki pokretni čin upravljen na jednu određenu svrhu. Dakle se 
mora i na tu svrhu svratiti primjerna pažnja. Najzad se moraju u 
važiti također i sve nužne posljedice dotičnog čina. 

Kako dakle izgleda Staljinovo »obraćenje« u tom svijetlu? 

Današnja praksa na polju boljševičkog gospodarstva uključu- 
je još razne kapitalističke elemente. Privatnu inicijativu i lični in- 
teres baš u zadnje vrijeme jako naglašuju. Ali to je ipak samo 
plašt pred javnošću i meka za narod. Principe gospodarskog 
programa naglasio je nasilni samovladalac bezbroj puta: težimo 
za konsekventnim i skroz bezuvjetnim ko- 
munizmom, pa _ stoga i za socijalizacijom 
svih produktivnih dobara i za radikalnim 
uklanjanjem svega privatnog vlasništval 

Nadalje je sovjetsko gospodarstvo samo jedan kamen u ve- 
likom mozaiku boljševizma. A boljševizam je prije svega nazor 
na svijet. Boljševizam je zadnji materijalizam — najradikalniji a- 
teizam. Njegove ekonomske svrhe samo su sredstva u službi 
propagacije bezboštva, koje opet kulminira u strogom komunizmu, 
Poznato mi je iz najvjerodostojnijih ličnih svjedočanstava, da se 
boljševici nikako ne zadovoljavaju, ako se narod dobrovoljno ili 
nasilno priključi kolhozima i radi i gospodari po propisima komu- 
nizma, To im još nije dovoljno. Oni traže i pozitivno priznanje be- 
zvjerja: Credo materijalističkog ateizma. 

Pa ako se stoga uvedu promjene u boljševičkom gospodar- 
skom programu, ako boljševici od vremena do vremena naglase 
kapitalističke elemente, onda je to samo znak njihove uviđavno- 
sti o privremenoj nemogućnosti strogog komunističkog programa, 
Onda si opet bivaju svijesni, da su se u svojoj revnosti prenaglili, 
da stoša treba uvesti jednu novu pauzu do sret. 
nijeg trenutka. 

Zato nove povlastice u korist ličnosti i osobnih vrijednosti 
nikako he mogu da znače promjenu starog programa, nego napro- 
tiv dosljedan čin u pravcu dosadašnje ekonomske politike, To je 
samo izmjena oružja u borbi proti kapitalističkom gospodarstvu, 
prilagođena trenutnim prilikama i njihovim neophodno nužnim po- 


trebama. 
dr. Vilim Keilbach. 


PO SVIJETU 


f 
O. VIKTOR CATHREIN D.1I. 


In memoriam. 


Prije par mjeseci potresla je svu znanstvenu javnost žalosna vijest, da 
je umro jedan od korifeja suvremene znanosti: o. Erich Wasmann D, 1 1 
Život je taj gubitak bolno osjetio, jer je u ocu Wasmannu izgubio dragocjenog 
suradnika, Ne prođe ni pola godine, a našoj redakciji stiže druga — jednako 
tužna vijest: glasovitog etičara i marnog suradnika Života — o. Viktora Cat- 
hreina nema više među nama, 

Umro je 5. rujna ove godine u Ignacijevom kolegiju u Valkenburgu, 


Holandija. 


Sin slobodne Švicarske ugledao je svijetlo svijetla & svibnja 1845. u Bri- 
gu. Godine 1863. ostavlja milu svoju domovinu, koju je uvijek jako ljubio i 
dolazi u Gorheim (Hohenzollern), da stupi u Družbu Isusovu. 1872. bude 
Družba protjerana iz »slobodne« Njemačke pa će o. Cathrein sa ostalom svo- 
jom braćom naći utočište u gostoljubivoj Engleskoj, U Liverpolu svršava natu- 
ke i tu biva 1871. zaređen za svećenika, Odatle će u pitomu Holanđiju, da se ' 
iz nje nikada više ne povrati. U Holandiji je pune tri godine marni suradnik 
poznatoga časopisa »Stimmen aus Maria Laach« kasnije »Stimmen de Zeit«, 
Od tada pa sve do godine 1910, profesor je etike u Ignacijevom kolegiju u 
Valkenburgu. 1910 napušta i tu službu, da se ponovno bavi samo pisanjem, 
dok ga tri dana prije smrti nije zahvatila bolest crijeva. Prevezen u bolnicu u 
Aachen umre nakon kratkoga bolovanja proviđen sv. Sakramentima umirućih 
posve predan u volju Božju, koja će ga jedina moći dostojno nagraditi za nje- 
gov krepostan život i toliki rad na polju katoličke znanosti. 


* 


Viktor Cathrein je jedan od onih rijetkih pisaca, kojih se djela nalaze 
u bibliotekama svih juridičkih sveučilišnih seminara i u knjižnicama sabornica, 
da budu svagdje pri ruci kao priručnici u svim zakučastim pitanjima filozofske 
ćudoredne nauke i državne filozofije. Jasna, nepristrana, točno određena i sve- 
strano izgrađena nauka glavna je vrlina svih Cathreinovih djela. Iz malene 
svoje ćelijice decenije je skromni učenjak bez ikakvog nametanja djelovao na 
sve važnije grane djelovanja pojedinaca i čitavih država. Prava slika rada ka- 
toličke Crkve i svake prave znanosti, što kroz vjekove bez huke i buke mirno i 
sigurno ravna udesima tolikih milijuna ljudi. ' 

Kao što je katolička Crkva progonima samo jačala, tako je i spomenuti 
izgon doveo V, Cathreina do ovih značajnih odlika njegova znanstvena rada. 

U raznim zemljama upoznao je razne državne i gospodarske prilike te se tako 
naučio podići iznad horizonta uskih granica svoje domovine. Tumačeći kasnije 
kroz tolike godine teška pitanja moralne filozofije tolikim đacima iz svih kra- 
jeva svijeta naučio je da uvijek nađe ono najglavnije i najvažnije, bez čega ne 
možeš sačuvati jezgru moralnih principa. Bilo je to vrlo teško u pitanjima, ko- 
ja su sama tako zakučasta, a svaki pojedinac hoće da o njima sudi tumačeći 
ih po miloj volji sad ovako, sad onako. Stoga će Cathrein najprije u svemu uda- 
riti zdrave temelje te će ih posve jasno dokazati i osvijetliti sa svih strana, 
ali i ostaviti otvoreno polje do granica zadnjih mogućnosti, da privatna inicija- 
tiva može kročiti putem zdravoga napretka usavršujući tako u strogo određe- 
nim granicama svaku granu moralne filozofije na boljitak i sreću čovječanstva. 

U svim pitanjima slijedi Cathrein nauku sv. Tome. Njega poznaje u tan- 
čine, jer ga čitav svoj život proučava produbljujući do zadnje česti proučava- 
njem Aristotelovih izvora. Ovo marljivo proučavanje sv. Tome: nimalo ga opet 
ne smeta da posveti osobitu pažnju svim modernim pitanjima, slijedeći sve 
važnije pisce raznih velikih naroda. Tako je znao Cathrein uvijek spojiti »novo 
i staro« i u tom pogledu valja priznati: zaslužuje da se stavi kao uzor suvre- 
menim učenjacima. 

Napose je velika zasluga Cathreina, što je on davno prije prvih znako- 
va današnjega rušenja svega zajedničkoga života i davno prije negoli su izašle 
sada toliko spominjane papinske enciklike o socijalnom pitanju, prstom upro u 
sve loše posljedice socijalističkoga rješavanja vitalnih pitanja. Kad se još niko 
nije usudio da bilo koju progovori protiv napuhane nauke gnjilog socijalizma, 
pobijao ga Cathrein na svim linijama, Njegova knjiga Socialismus naišla je na 


veliko razumijevanje i odobravanje kod svih pa i najviših protestantskih kru- 


gova. To znači jako mnogo za svakoga, koji pozna teške posljedice kulturne 
borbe u Njemačkoj. ' 

Na koncu jedno valja napose istaknuti, da u svemu budemo pravedni u 
prosuđivanju Cathreinovih djela. Sva je nauka Cathreinova o državi sazidana 
na bitnim principima ljudske naravi i nije nikako prepuštena samovolji, Ovo je 
načelo od uvijek bilo temelj čitave skolastike. Cathrein ga usvaja i strogo pro- 
vodi, Stoga i Cathrein poput svoga učitelja sv. Tome daje monarhiji a i repu- 
blici, što koga ide, ističući posve jasno, da svaki pravno postojeći ustav: veže u 
savjesti, te mu se svako dužan pokoriti, dok je on u skladu sa zakonima ljudske 
naravi tražeći u svemu korist čovjeka, jer je već prastara ona riječ: Salus ci- 
vium suprema lex rei publicae. 

Veliki ovaj učenjak bio je poput tolikih drugih dubokih i svestranih u- 
čenjaka vrlo pobožan. Gledao sam ga često za vremena mojih studija u Val- 
kenburgu, kako s velikom pobožnošću čita svaki dan sv. misu i kako vrlo sa- 
brano moli svoj časoslov u zavodskom vrtu, uvijek spreman, da svim svojim 
znanjem pomogne mlade u poznavanju i produbljivanju raznih teških pitanja 
budućega zvanja. Stoga je vrlo rado i češće napisao po koji članak i za naš 
»Život«, koji još i danas sa zahvalnošću čuva jedan od njegovih pocliednih ru- 
kopisa, pa će ga izdati kao oeuvre posthume, kad mu s razloga, koji ne ovise 
o uredništvu i upravi, nije bilo moguće da ga izda za živoga auktora. Neka je 
stoga na ovom mjestu velikom učenjaku i dragom suradniku naša hvala i šta- 
vanje. 

Josip Miiller D. I. 

Louvain, u septembru, — U subotu i nedjelju, 29. i 30. kolovoza ove 
godine, održala je belgijska kat. omladina, organizirana u Kat. Akciji, sjajmo 
uspjeli kongres u Bruxellesu. Ovo je četvrti kongres iza rata. Prvi je bio 
god. 1922, u Gemblouxu; na njemu je sudjelovalo oko 10.000 omladinaca, 
Na drugom, držanom g, 1924, u Charleroiu, bilo je već 30.000 omladinaca, a 
6. 1927. u Ličgeu 70.000, Ove se godine skupilo oko 100.000 omladinaca sviju 
staleža, i to samo iz valonskog dijela Belgije. Flamanci su bili zastupani samo 
po svojim vođama, Prisustvovala je jedino muška omladina, ženska se mikad 
i nigdje ne miješa s muškom, A i nebo im je bilo prijazno. Sve je ljeto do 
onda kišilo, a samo ta dva dana sjalo Božje sunce. 

Subota je bila u glavnom posvećena radu u sekcijama, na kojima dakako. 
još nije sudjelovala sva ta masa, koja se skupila tek u nedjelju, nego tek 
elita, od kakvih 6000, Problem, koji se proučavao zajednički u svim sekcijama, 
u svakoj s njezinog partikularnog stanovišta, bio je: širenje i produbljivanje. 
vjerske spoznaje među samom organiziranom omladinom i izvan nje. 

Da se taj rad u sekcijama uvede i pripravi, održala se prije podne 
zajednička skupština, na kojoj se taj problem obrađivao u općim potezima. 
To su bila dva govora, Prvi biskupa Msgra Ladeuzea, rektora louvainske 
kat. univerze, o Kat. Akciji, a drugi g. Lavalleyea, predsjednika briselskog 
okružja, o općem stanju: vjerskog znanja u Belgiji. Osobito je važan prvi govor, 
Biskup Msgr. Ladeuze uspoređuje Kat. Akciju laika ne s apostolatom dva- 
maestorice apostola, nego s onim sedamdeset i dvojice učenika, koje je Isus: 
slao dvojicu po dvojicu u mjesta, u koja mije mogao dospjeti sam i njegovi 
apostoli. Dakle pomoć hierarhiji u njezinoj misiji, Njihova misija nije toliko 
učiti ljude vjeri, koliko pripravljati put svećeniku tamo, kamo on još ne 
može tako lako zaći, ili ne može dospjeti. Na tako pripravljenu terenu će: 
onda Crkva moći lakše vršiti svoju učiteljsku misiju, koja jedino njoj pri- 
pada. A budući da nemo dat quod non habet, treba da se i sami najprije 
prodube u poznavanju vjere i njezina odnosa prema konkretnim problemima 
današnjeg društva. — Danas su već vremena, kaže Msgr. Ladeuze, kad za 
Spasitelja nema više mjesta u ljudskom društvu, kao ni negda u betlehemskoj 
gostionici. Sva je nada sv. Crkve _ ova njezina omladina. Kad poodraste ft 
zauzme položaj u ljudskom društvu, opet će u triumfu unijeti Krista u 
javni i privatni život, 

U drugom predavanju pokazuje g. Lavalleye, na temelju statističkih: 
podataka, što ih je skupio posebnom anketom u svim župama Valonije, kakvo. 
je stanje vjerskog znanja, ili bolje reći neznanja u Belgiji, i koje su njegove: 
posljedice u vjerskom životu toga kraja; kakvo se prema tome polje rada. 
otvara požrtvovnoj omladini. 


Popodne se u sekcijama proučavala razna sredstva i načini, kako da 
se taj apostolat vrši uspješno i svestrano. Tih je sekcija bilo 23, Nemoguće- 
je ovdje navesti, što se sve plodno i praktično u njima iznijelo i zaključilo. 
Spomenut ćemo samo mešto, a kod ostalih će sami njihovi naslovi biti do-. 

statni, da pokažu, kako su oni duboko i svestrano proučavali taj problem, 
Najimpozantnija je od svih sekcija svojim brojem i oduševljenjem bila sva- 
kako sekcija radničke omladine, — Zaključke velikog stila su stvarale sekcije 
za kino, katolički film i radio; oni naime imadu svoju veliku kat, emisijsku 
postaju u Velthemu blizu Louvaina, što ju je sagradio Boerenobnd _ seljačka 
zadružna sveza, — Za pučko pozorište imadu uz ostalo svoje književnike, 
koji pišu igrokaze uzete iz domaćeg milieua i dapače u domaćem nanječju. 
— U sekciji za sport kažu, da je danas bolje pobijati ga, nego pomagati, 
jer su njegove štete veće od koristi, a pogotovo, jer slabi pažnju za intelek- 
tualni mad i apostolat, Koliko je potrebno za odmor i razonodu, i ništa više; 
nikakvi rekordi! — Osobitu pažnju posvećuju propagandnim brošurama i 
plakatima u stanovitim zgodama, n. pr. na blagdan Krista Kralja. To su 
mitraljeze, udarci šakom u čelo indiferentnoj i indolentnoj publici, da se pro- 
budi na refleksiju i traženje istine i pravog života, Postići to, osobito putem 
plakata, to je posebna vještina, umjetnost, Tim se bavi poseban odbor struč- 
njaka i umjetnika, — Sekcija za štampu se bavi duhom, u kojem moraju pisati 
kat. novine, Ne smiju se sniziti na niveau župskog listića, njihova je zadaća, 
da budu interesantne, da donose novosti, Jedino na taj će naćin biti uspješan 
ustuk drugim novinama, Ali njihov se vjerski duh mora manifestirati u samom 
načinu prikazivanja dogođaja, a navlastito u komentaru, 

— Kod sekcije za umjetnost se među mnogim ostalim stvarima postav- 
lja prošnja na biskupe, da bi u sjemeništima posvetili više pažnje predava- 
njima iz umjetnosti, jer umjetnost nije ništa drugo, nego jezik, kojim se sa- 
općuju misli i osjećaji iz duše u dušu, u formi primjerenoj vremenu. — Od 
preostalih sekcija, od kojih se svaka bavi tim problemom širenja vjerske 
spoznaje u svojem djelokrugu i na svoj način, treba spomenuti sekcije za 
liturgiju, literaturu, (roman etc.), za pučka predavanja, pučke knjižnice, pučku 
i umjetnu pjesmu, za intelektualni milieu, za borbu proti javnom nemoralu 
(u tomu su već mnogo učinili), za ustuk protestantskoj propagandi, koja u 
posljednje vrijeme u Belgiji naste, za poganske misije i napokon za učitelje 
osnovnih škola, Sekcije za patronaže, skaute, euhanistijske križare, konfe- 
rencije sv, Vinka i Treći Red rješavaju svoje partikularne domaće poteškoće 
i probleme glede zajedničkog nastupa i sudjelovanja u Kat, Akciji kao jednom 
jedinstvenom pokretu, 

Ovaj je plodni dan rada i vijećanja bio zaključen adoracijom pred Pre- 
svetim Sakramentom uz kratku propovijed i pobožnu pjesmu u katedrali, 
da se dostojno priprave za sutrašnju slavu. Poslije te pobožnosti odoše uz 
impozantnu bakljadu na grob nepoznatog vojnika, da iskažu svoje poštovanje 
i zahvalnost domovini, 


Nedjeljna je svečanost započela službom Božjom i zajedničkom sv, pri- 


“češću onih, koji su od jučer bili prisutni na kongresu, U 9 sati počeli su 


veliki sastanci već odasvuda sakupljene množine u šest velikih skupina, prema 
grupama, u kojima je organizirana čitava kat. radnička omladina, seljačka, 
srednjoškolska, sveučilištarska, skautska i neovisna (t, j. namještenici, činovnici 
itd), Tu su se održali svečani govori i pozdravi, alokucije visokih ličnosti i 

samih omladinaca, kako to svuda u ovakovim prilikama biva, da se podigne 
oduševljenje i mladenačka srca zagriju za vjerski život i apostolat, a ujedno 
stvori pravo raspoloženje za popodnevnu povorku po gradu. U 11 s. bila je 
svečana služba Božja na historijskom trgu pred gradskom vijećnicom, koju 
je održao belgijski kardinal nadbiskup van Roey, uz propovijed i blagoslov 
zastava seljačke i srednjoškolske omladine, Svečana je povorka počela u 2 
sata pop. i trajala oko jedan i po, jer su išli u redovima po 16 do 20, Dakako 
uz glazbu, pjesmu, zastave i razne manifestativne napise, Red je bio uzoran. 
ali ništa marcijalno, pa ni kod skauta. To su domaći, veseli ljudi, prave u 
povorci svakojake šale, pa usput pomalo zaigraju i kolo. Bili su zabranjeni 
svi povici, koji bi mogli opravdano uvrijediti one, koji nijesu istog mišljenja, 
točno je bilo propisano, koje se pjesme smiju pjevati u povorci, a na prolazu 
pred tribinom, na kojoj su bili sakupljeni odličnici, bio je dopušten samo tro- 
struki povik; Živio Krist Kralj! Ali omladina se nije mogla uzdržati, a da ne 
kliče 4 svojim biskupima; ta oni su njihovi zakoniti zastupnici Krista Kralja 
na zemlji, 

Na trgu pred sudbenom palačom se je konačno sakupila sva povorka 
i najprije poslušala jedan sat koncerat, koji su pojačavali porazmješteni mikro- 
foni. Nakon toga su još progovorili kardinal, ministar Jaspar, predsjednik i 
glavni duhovnik Saveza, Između govora davala je omladina oduška svom 
srcu oduševljenom pjesmom, Oko 6 sati završio se kongres pjesmom Kristu 
Kralju i blagoslovom kardinalovim, a nato se s trga sva omladina mirno 
razišla svim ulicama kući, ko dvokolicama, ko autobusom, a najviše posebnim 
vlakovima, tako da su još isti dan bili svi kod kuće, Množina je belgijskih 
željezničkih pruga uz gustoću pučanstva u maloj zemlji dakako jako olakšalo 
lijep uspjeh i brojno sudjelovanje na kongresu, 


Uz ovaj kongres bila je otvorena i izložba pokreta, koja je pokazala. 
sve stanje, sav rad i nastojanje organizacije od početka do danas. Na samom 
kongresu, a'i na izložbi, bili su zastupani i mnogi drugi narodi, a osobito je 
slikovit paviljon na izločbi imala Poljska, Odmah poslije kongresa otputovalo: 
je 1600 ženske radničke omladine (flamanske i valonske zajedno) na poklon 
sv. Ocu, što nije mala stvar u ovoj krizi. Koncem septembra polazi oko 5000 
muške radničke omladine na hodočašće u Lurd, a računali bi na 10,000, da nije 
krize. To jasno dokazuje, kakav duh vlada među tom omladinom, kad s tako 
teškim žrtvama teži za vjerskom utjehom i vjerskim oduševljenjem. Ali taj se 
duh stvorio među njima zamjernim naporom i borbom sa socijalističkom i be- 
zvjerskom okolinom, upravo herojskim žrtvama i trudom vođa i organizatora, 
kako među svećenstvom i laičkom inteligencijom, tako među omladincima sami- 
ma, osobito radničkim, jer je njima borba najtvrđa; a zato i imade među njima 
primjera upravo svetačke predanosti u radu za slavu Božju i kraljevstvo Krista 
Kralja. U tome je Belgija doista uzor, 


Dragutin Ferenčić D. I. 

Španija je 14. travnja o. $. postala republikom. Mnogome se nametnulo 
pitanje: kako je došlo do toga? Bez sumnje jedan od uzroka — i ako ne ni 
izdaleka jedini — jest sama ličnost bivšeg diktatora. General Primo de Rivera 
spasio je monarhiju sretnim potezom, no on ju je također i upropastio svojom 
kobnom politikom. (Civilta cattolica, 1. III. 1930); predugo je imao svu vlast u 
rukama, Bio je po zanimanju vojnik te nije imao one elastičnosti, koja je tako 
nužna za delikatnu i zamršenu javnu upravu. Svojom je netaktičnošću otuđio 
sve staleže, O tom upravo klasične refleksije donosi pariski Isusovac Pierre 
Lhande, kojemu su prilike Pirinejskoga Poluotoka izvrsno poznate, jer je i sam 
Bask i jer je i prije i za vrijeme diktature mnogo općio s najraznovrsnijim 
španjolskim krugovima. U reviji Zfudes (Paris, 5. V. 1931.) iznosi slijedeće ra- 
zloge travanjskog prevrata: 

1. Za upravu je de Rivera birao nesposobne ljude. 2. Kralja je izolirao 
i otuđio od aristokracije. 3, U svaku je pokrajinu bio poslao »delegados gu- 
bernativos militares«, koji su nadzirali civilne upravnike, 4, Nije znao svesti 
u pravu kolotečinu nacijonalističke pokrete Katalonaca i Baska, nego ih je 
nespretno izazivao na pritajeno, no sve veće neprijateljstvo prema centralnoj 
vladi, 5. U Španiji su sveučilišta sila, Mladež se pod utjecajem profesora podije- 
lila na monarhiste i republikance: odatle učestaše nemiri u Madridu, Barceloni, 
Sevilli, Saragossi i Salamanci, Zaludu je svemoćni general bacao i mijenjao pro- 
fesore, 6. Diktator je katalonske socijaliste izazvao protiv sebe, kad je za ministra 
unutrašnjih poslova imenovao Martineza Anido, njihovog najvećeg protivnika, 
koii je_ bio guverner — uistinu prefekt policije u Barceloni. 7. Vojska je važ- 
na u državi, De Rivera je htio da unificira promaknuća u vojsci. Vidi se — 


vojničko shvaćanje, ali ne odaje genij dalekovidnog vođe. Time je general o- . 


zlovoljio časnike nekih dijelova vojske, jer im je dokinuo njihove privilegije, 
Posljedica je bila: slaba disciplina i kraljeva nepopularnost, pa je diktator 
morao silom ugušiti vojničke nemire u Ciudad Realu, Pampeloni i Segoviji. 
8. Rivera je odbio od sebe i niži kler. Seoski župnici su dobivali od države 700 
peseta godišnje; toliko, da ne umreš od gladi. Zato su mnogi svećenici bili pri- 
siljeni da obrađuju zemlju. U više je navrata pastoralni kler upozorio diktato- 
ra na svoje teške potrebe, no vazda uzalud. 9. Za diktature se stala masone- 
rija brzo da širi, Mjesto dviju uspavanih loža podiže se njih osam i to vrlo 
aktivnih. Lože su tiho, ali sigurno kopale tlo ispod kraljevih i diktatorovih 
nogu. : 

Primo de Rivera je uvidio, da diktatura nije urodila dobrim plodom, te 
je stoga osnovao Patriotsku Uniju (U. P.). No bilo je prekasno, Iz te se Unije 
nije razvila nikakva stranka, nego je ostala skupina ljudi oportunista, I tako je 
diktator opažao sve to jasnije, da je sve iskrene ljude od sebe odalečio. Ipak 
je potajnim uputama izmamio više izjava od raznih ustanova i skupština u pri- 
log režima, Osokoljen tim prividnim uspjehom, zatražio je diktator od viših 
časnika formalnu izjavu, da li se u nj pouzdaju. Većina je odgovorila pora- 
znom šutnjom. Međutim se javila i ekonomska kriza, koju je izazvao mladi i 
neiskusni ministar Calvo Sotelo, pa je peseta silno pala. Sve je to navelo Pri- 
mo de Riveru, koga su eto i narod i vejska i kralj desavuirali — da je napo- 
kon 28, siječnja 1930. predao demisiju. 

Diktatora je naslijedio general Berenguer, čovjek razborit i pošten. Od- 
mah je nastojao, da što prije sve svede na normalnu kolotečinu, a prije svega 
da kralju vrati izgubljenu popularnost. Sve je bilo prekasno, Uzalud je Beren-: 
fuer davao nezadovoljnicima razne koncesije, puštao na slobodu političke kaž- 
njenike, uspostavljao maknute profesore, Osjećalo se, da treba promijeniti u- 
stav, pa je valjalo raspisati izbore za Cortes, No novi general počini lošu po- 
grešku: htjede da prije spomenutih izbora provede općinske izbore. Međutim 
uđoše u vladu pristaše liberalne i apsolutističke monarhije. Nova je vlada o- 
dredila dan općinskih izbora: 12. travnja 1931. Slijedeći je dan sva Španjolska 
tila u žurbi, a u noći je kralj Alfonzo otputovao prema obali — za Marseille. 


" “ 

Iza proglašenja republike aktivno se umiješaše u španjolske prilike bolj- 
ševici. Vagoni su crvenih agenata prebačeni iz Moskve u Španiju; onamo su po- 
zvani i svi komunistički agenti iz Južne Amerike, Došli su s gotovim planom: 
treba zapaliti crkve i samostane. Osservatore Romano ističe, da su uspjeli u ve- 
likim gradovima, gdje se narod naučio da policija i vojska brane javni poredak, 
Drugdje su katolici ustali na obranu svoga svećenstva i samostana. To je silno 
probudilo katoličku svijest. Po selima i gradovima su katolici stražili dan i 
noć, da dočekaju crvene palikuće, Dogodilo se ono, što se zbilo u Mađarskoj 
za strahovlade Bele Kuna: katolička je svijest divno porasla i crvena je 
vlada pala pred tom svijesti. Hoće li se to dogoditi i u Španiji? 

Sudeći po zadnjim izborima, ovi su našli katolike pocijepane i uopće ne- 
pripravljene, Prijateljski je odnošaj s monarhijom uspavao energiju, socijalno: 
i građansko organizovanje katolika. Tu se rukom pipa, kako se organizovana 
klika može da nametne i najvećem broju neorganizovanih osoba. Španjolski će 
katolici doživjeti teške kušnje, ali će ih to navesti da pedalj po pedalj osvaja- 
ju vlastitu domovinu i osviješćenjem katoličkih masa svladaju ateističku tira- 
niju nametnute klike, 


LE 


O pravom značenju te titanske borbe u Španiji vrlo pronicavo piše gla- 
soviti engleski pisac Hilaire Belloc: »Ne varajmo se. Glavno je obilježje borbe 
u Španiji: bitka između Crkve i njezinih neprijatelja. Sve je drugo bez važno- 
sti. Ludo brbljanje o demokraciji, slobodi i ostalom nema baš nikakva značenja. 
Takve su fraze obzirom na španjolsku katastrofu bez smisla. Tu je samo jedno 
važno: postoji čvrsta organizacija, kojoj je jedini razlog opstanka i sva snaga u 
tome, da mori Isusa Krista, sakramente, Crkvu, sve, što podsjeća na Crkvu. Ta 
je organizacija dobila u ruke polugu mašine te sustavno i uporno djeluje, da 
sve uništi, što je dobro i sveto i da to nadomjesti onim, što je zlo i smrtonosno 
za našu kulturu.« 

Tko će tu pobijediti? Onaj, koji je tu borbu predvidio iz vječnosti i re- 
kao učenicima: »U svijetu ćete imati tjeskobu, ali se uzdajte. Ja sam pobijedio 
svijet.« (Iv. 16. 33.) Španjolski su katolici u zadnje vrijeme po svim krajevima 
čomovine već ozbiljno počeli pripravljati tu pobjedu. 


Antun Alfirević D. I. 


PROFESOR DR. BORIS ZARNIK I EUGENIKA, 


Godine 1908. piše dr, phil. E, Dennert u svojoj upravo poraznoj kritici 
Haeckelovih Weltrćitsel-a između ostaloga i ovo: »Nakon smrti Darwinove 1881. 
počeo je darvinizam, a s njim i materijalistički nazor o svijetu među prirod- 
njacima nazadovati; no zato se stadoše obadva širiti u nižim  sloje- 
vima, u kojima njihovi apostoli nađoše općinu vjernu stoga, jer nema kriterija. 
Sa svršetkom stoljeća vrlo je i taj proces napredovao: kod upućenih i misaonih 
ljudi je darwinizam (ali NB! ne teorija descendencije!) sasvim propao; o tom 
više nema sumnje«t Pa onda vadeći iz svojega vlastitoga iskustva malo niže 
nastavlja: »... darvinizmu je u sedamdesetim godinama veliki broj učenika 
našla osobito njegova fantastička iskićenost kao protivukršćanskog nazora o 
svijetu, što izvanredno zadovoljava plitke glave. Ja sam bio u školi, u kojoj se 
s velikim oduševljenjem propovijedao već po višim razredima darwinizam Hae- 
ckelova smjera. Kao đak izvrsnoga biologa Hermanna Miiller-Lippstadt-a imao 
sam cijele godine prilike pratiti tu rabotu; osjećao sam, kako je taj prijatelj 
Haeckelov, kojega ja kao egzaktnog prirodnjaka veoma poštujem već stoga, šte 
je mene samoga odgojio za prirodnjaka, uštrcavao darwinizam svojim višeškol- 
cima (Sekundanern und Primanern), pa sam vidio, kako su tada nezrele Slave 
u svu slast gutale  Haeckelove »Schćptungsgeschichte« i »Antrophogenie« 
pa zatim dakako svaku vjeru odbacili kao nepotrebni balast. Kad su onda još 
od Miillera poslani otišli ne par semestara u Jenu, bili su savršeni darwinisti- 
čko-monistički usrećitelji svijeta gotovi.* A drugi jedan stručnjak, Johanssen 
pišeš: »Ponajprije je sasvim jasno, da je genetika posve zabacila Darwinove 
nauke o selekciji... Darwinova hipoteza imala je veliku povijesnu važnost... 
Darwinova hipoteza selekcije ne nalazi upravo nikakvog oslona u genetici, a 
kakav drugi oslon bi mogla da ima?« 

Tek dozvavši si u pamet ova mišljenja stručnjaka moći ćemo pravo o- 
cijeniti, što znači, kad g. prof. Zarnik u veljači g. 1931. piše u Prirodi, glasilu 
Hrv. prirodoslovnog društva, koje se »pažnjom lože« »razvilo u jednu od prvih 
kulturnih institucija slavenskoga juga«,5 ove riječi: »Živa bića u slobodnoj pri- 
rodi stalno su podvrgnuta djelovanju selekcije ili prirodnog izbora. To je onaj 
činilac, kojega je prvi u čitavom njegovom opsegu shvatio i prikazao Ch. Dar- 
win. Živa bića u slobodnoj prirodi moraju da se bore za svoj opstanak...«2 


1 Dennert, Die Wahrheit tiber. Ernst Haeckel und seine »Weltritsel«, 
Halle 1908., str, 2. 

* Ibidem, str, 7, 

* Prema navodu u Frankovu članku »Znanost i descendencija«, »Život« 
1928., str. 29, 

ža Bojničić, Die Freimaurerloge »Ljubav bližnjega« in Zagreb, Zagreb 
1907., str. 77, 

A >Priroda« 1931., str. 35. 

Na darwinizmu dakle osniva g. dr. i eugeniku pa na tom »temelju eugenike« 
nastoji da nađe i »ciljeve« njezine. Nakon svega rečenoga jedva je potrebno i 
primijetiti, što mogu vrijediti izvodi, koji niču na takovu temelju. Ipak ne će 
biti zgorega pobliže pogledati, dokle može »nezavisna nauka«, koja se ne da 
»vezati dogmama« te se ponosi svojom velikom »slobodom«, dotjerati bez kom- 
pasa objavljenih Istina i zdrave filozofije. 
CI 

Prema mišljenju g. dra Zarnika nalazi se »i čovjek... danas tako reći 
u stadiju domestikacije, napose kulturni narodi. Kako čovjek štiti domaće ži- 
votinje i biljke od svih nepogoda prirodne borbe za opstanak, tako štiti čovječ- 
je društvo pojedince, i to još mnogo izdašnije, od svih štetnih utjecaja slobodne 
prirode.« U prvi mah moglo bi se komu pričiniti, da se tim riječima nekako izje- 
dnačuje čovjek s'korisnom životinjom ili raslinom. Stoga g. dr, nastavlja: »Ali 
je ipak velika razlika između stanja domaćinu životinja i biljaka i »domestika- 
cije«,y u kojoj se nalaze kulturni narodi. Tamo odgajivači životinja i biljaka 
obavljaju stalan izbor najpodesnijih individua, a jedino ove pripuštaju, da se 
plode, dok kod čovjeka dosele nije nitko vodio brige o tome, kakvi individui 
imaju da služe za stvaranje nove generacije. Nasuprot! Što je više kulturni ste- 
pen, to se veća briga obraća tome, da svaki slabić, makar bio tjelesno ili du- 
ševno iznakažen, ipak ostane na životu i napokon dođe u položaj, da svoje 
loše i nevaljale osobine prenosi na potomke, Upravo je nevjerojatno i nera- 
zumljivo, da čovjek sve do konca prošloga stoljeća nije došao do spoznaje, da 
ovakovo stanje mora da ima za posljedicu postepeno propadanje ljudske rase.«5 

Ako je dakle bilo štogod sumnje o tome, da se čovjek izjednačuje u 
svojoj vrijednosti s korisnim životinjama i raslinama, nakon ovih je riječi vi- 
še ne može biti. Ne može nas ni najmanje čuditi, ako »eugenika« polazeći s 
ovoga i s ovakova »temelja« dobije za »cilj« rušenje higijene, Toga izvoda 
doduše g. dr, Zarnik ne će direktno da izvede, jer se jamačno i sam boji ova- 
kova zaključka, ali logika je logika, pa se ne obazire na ničiju sentimental- 
nost. Jer higijena baš omogućuje, da se u ljudskoj »domestikaciji« održe i 
množe slabići. Stoga veli i g, dr, zabacujući ime »rasne higijene« za eugeni- 
ku: »Pod higijenom se naime razumijeva nauka o utjecajima, koji ugrožavaju 
ljudsko zdravlje, te o njihovom suzbijanju; a baš one razne higijenske uredbe 
omogućuju i slabićima da se održe i stvaraju potomke, što je diametralno o- 
prečno ciljevima »rasne higijene (—eugenike)«.“ Bio bi dakle upravo neopro- 
stivi sarkazam dati eugenici ime njezine suparnice, s kojom vodi »borbu za 
opstanak« na život i smrt. Ili zar ne mora biti jedna od prvih zadaća eugeni- 
ke, ako hoće da se održi, uništiti ono, što joj je »diametralno oprečno«? Eto 
nam dakle prvog divnog rezultata »nezavisne« nauke, koja se »emancipirala« 
od istine o neumrloj ljudskoj duši, o čovjekovoj vječnoj vrijednosti i njegovu 
vječnom cilju. 


* 


Da dođe do čistokrvne i punokrvne, zdrave ljudske rase, eugenika radi 
negativno onemogućujući, da se kržljavo, zaostalo i slabo hilo u kojem obziru 
širi, i pozitivno favorizirajući plemenite pojedince, koji onda služe za rasplod. 


# Ibidem, str. 37. “ Ibidem, str, 44, 

Za »negativnost« eugenike značajno je, što piše g. dr. Zarnik o »starim 
vremenima«: »,,, ima znakova, da je već bilo u starim vremenima shvaćanja. 
za stanovite momente, koji su mjerodavni za očuvanje dobrih plemenskih 
kvaliteta. Tako je bio spartanski — doduše barbarski — običaj izlaganje sla- 
bunjave djece na gori Tajgetu od velikog eugeničkog značenja, jer se time 
onemogućilo, da se takve loše osobine prenose dalje.«" To je dakle »doduše 
barbarski običaj«, ali »od velikog eugeničkog značenja«! Uzmimo k tome u 
obzir, da se kulturni narodi »nalaze u potpunoj panmiksiji, kako zovemo sta- 
nje, u kojem je obzirom na izvjesnu osobinu selekcija prestala, tako da se 
nosioci te osobine jednako mogu očuvati i ploditi kao i oni, koji te osobine: 
nemaju«,? tako da »su danas već svi kulturni narodi, tako reći, inficirani ra- 
znim lošim nasljednim osobinama« te »jure u propast«)? i bude li se dalje pu- 
stilo, da se postotak sposobnih i valjanih umanjuje, a nesposobni i nevaljani 
ljudi da dobiju premoć, današnji kulturni narodi, a s njima i evropska kul- 
tura jednako će nakon par stoljeća iščeznuti, kao što su iščezli veliki kulturni 
narodi staroga vijeka,«!" Zaključit ćemo s pravom, i ako se g. dr, sim nije od- 

* važio na tai zaključak, da će trebati bez sumnje upotrijebiti sredstvo od toli- 
kog »eugeničkog značenja«, kao što je uklanjanje slabunjave djece. A da se 
pri tom ipak previše »barbarski« ne postupa, ne moraju se ta djeca izlagati 
zvijerima za hranu nego se mogu na laki i bezbolni način otpremiti na drugi 
svijet po budućim »eugeničkim « klinikama, koje će sigurno s vremenom doći 
namjesto sadašnjih »higijenskih«! 


Kome bude u budućoj »eugeničkoj« eri usud milostiv, — cijenjeni čitači 
će nam oprostiti taj pokušaj pomoću »temelja i ciljeva eugenike« skinuti za- 
stor sa zagonetne budućnosti! — te izmakne kao novorođenče anđelu smrti, taj 


će dobiti za nerazdruživog Mentora »eugeniku«, Pokaže li se, da je pojedinac 
došao do spolne zrelosti više »higijenom« negoli »eugenikom«, tad će sprije- 
čiti nesreću »sterilizacije«, što se, i ako ne u poželjnom opsegu, ipak »već uve- 
like primjenjuje u Sjevernoj Americi, koja je, što se tiče provađanja euge- 
ničkih mjera, najnaprednija zemlja na svijetu.«'1 Jer »sterilizacija je jedini 
i najhumaniji način, da se spriječi opterećivanje budućih generacija lošim na- 
sljednim kvalitetama«,!? a »eugenika se može da služi samo sredstvima, koja 
su u potpunom skladu s ljudskim dostojanstvom, i koja nipošto ne zadiru u 
temelje morala i humaniteta« #15 Pri tom će se trebati prilično radikalno postupa- 
ti i to što kasnije, to radikalnije. Jer već danas, »da se kulturni narodi zbilja o- 
čiste od loših nasljednih kvaliteta, trebalo bi..., kako cijeni američki uče- 
njak H, H. Laughlin,... bar 10% cijelog pučanstva sterilizirati.,, Njemački 
eugeničar Grofjahn drži dapače, da ima gotovo trećina njemačkog pučanstva 
loše nasljedne kvalitete. Sterilizacija u većem obujmu ne bi samo poboljšala 
buduće generacije, nego bi zapriječila i toliko socijalne bijede, i rasteretila 


7 Ibidem, str. 44, 

8 Ibidem, str, 41. * Ibidem, str, 41, i 42. 

1% Tbidem, str. 42, 11 Ibidem, str. 45, 

1? Ibidem, str. 46, 

15 Ibidem, str. 45. Žao nam je tek, što eugenika kraj ovih »temelja« 
mora dokazati, da to ostaju tek lijepe fraze, 

ljudsko društvo brige za ovakve bijednike, koji nisu kadri, da se sami uzdr- 
žavaju.«!“ Zakonska generacija, da se sterilizaraju zaista samo nasljedno op- 
terećeni te slobodni pristanak garantiraju prema g. dru Zarniku i uspjeh i 
»humanost« toga postupka. Ali šta onda, ako takovi pojedinci ne će da pri- 
stanu na sterilizaciju? Mogu li oni moralno dopuštenim načinom uopće na 
nju pristati? 

Ova nas pitanja trgoše iz lijepih snova i vratiše u zbilju. Stoga ćemo 
pokušati tek s malom kalkulacijom, da vidimo, što bi ta blažena »eugenika« 
postigla! 

Uzmimo za primjer Njemačku! Prema zahtjevima eugenike trebalo bi od 
nekih šezdeset milijuna njezinih stanovnika dvadeset milijuna spriječiti u 
»stvaranju potomaka«. Koliko bi se to dalo provesti »u potpunom skladu s 
ljudskim dostnjanstvom« i respektirajući ljudsku slobodu, lako je proreći, ako 
se uzme u obzir, da su prema »eugenici« »sve ostale mjere« osim sterilizacije 
»ili vrlo nehumane ili ne postizavaju svoj cilj«,'5 To dakle znači, da bi sta- 
novništvo Njemačke palo na četrdeset milijuna, na kojima se može osnivati 
budućnost te države. Recimo, da se to izvelo pri koncu g. 1930. Prema službe- 
nim podacima množilo se njemačko pučanstvo u razdoblju od g. 1925, - 1930 
godišnje poprečno za 385.200 ili 1,6% poprilici. Pribrojimo li taj prirast pot- 
run k broju stanovništva nakon sterilizacije, dobit ćemo na koncu $. 1930. za 
Njemačku broj stanovništva: 40,385,200.1% Uzmemo li kao ključ prirasta gornji 
otstotak (1,69%), iznosit će prirast stanovništva za g. 1931.; 256,800 duša. Ali 
sada valja uzeti u obzir »kontraselektivne faktore« (među te ubraja g. dr. 
Zarnik: rat, neženstvo osobito intelektualaca, omeđivanje porođaja, ženska 
samostalna zvanja, pa napokon i celibat svećenika, redovnika i redovnica), 
zatim razne nezgode i nesreće, pa i nove bolesti, koje znaju ljude kraj sve 
eugenike ukloniti s ovoga svijeta, prije nego što su mogli dobiti potomstva, a 
napokon i tu okolnost, koje sigurno ne će ni g. dr. Zarnik nijekati, naime, da 
bi i ne znam kako. radikalna sterilizacija tek oborila otstotak baštine loših 
osebina, a nipošto je ne bi sasvim uklonila s lica zemlje. To već stoga ne bi 
bilo moguće, što nikakova selekcija ne bi mogla točno probrati sve zlo, koje 
katkad tek u zrelijoj dobi probije elementarnom snagom, a katkad je kroz 
generacije latentno tako, da bi za uspješnost selekcije sterilizacijom trebalo 
poznavati točno povijest svake pojedine porodice. Osim toga još uvijek ostaje 
slobodna volja, koja može na pr. u navali strasti kao pijanstva, bluda stvo- 
riti i fizički i psihički pokvareno potomstvo. Trebat će dakle ili od ljudi na- 
praviti bezvoljne strojeve, kojima će kakav »eugenički direktorij« propisivati 
cio način života, napose način prehrane, ženidbu, broj djece i sl, ili, ako se 
hoće »poštivati ljudsko dostojanstvo«, valjat će opet i opet posegnuti za sred- 


14 Ibidem, str. 46. 15 Ibidem, str. 46, 

19 I toga prirasta ne bismo smjeli potpuna pribrojiti, nego odbiti 33%. 
Svakako bi bilo zanimljivo ovaj račun u detalje provesti, ali nama je ovdje 
dosta, da se stvar načelno pokaže, Stoga smo uzeli kao početnu cifru okrugli 
broj od 60,000.000, premda je stanovništvo Njemačke g, 1930. iznosilo već ne- 
što preko 62 milijuna. Za te i ostale statističke podatke poredi izvadak iz 
službenog njemačkog izvještaja u Dossiers de !' Action Populaire 1930., Paris 
Spes. 

stvima »od velikog eugeničkog značenja«, Neka dakle svi ti faktori »eugenički« 
i »kontraselektivni« zahtijevaju godišnje tek 5% žrtava — mislimo, da ta sto- 
pa nije nipošto prevelika, ako se uzme u obzir, da je kraj sve množine raznih 
epidemija, koje su donedavna tražile, a gdjegdje traže još i danas velike žr- 
ive i tako silno selektivno djelovale, dok higijena nije bila tako razvijena, 
ipak još 33% cijeloga njemačkog pučanstva ostalo za žrtvu eugeničnoj steri- 
lizaciji —, pa će njemačkom narodu u dogledno vrijeme biti kraj, Na koncu 
£. 1932. palo bi pučanstvo već na 39,829.150 stanovnika17 A kad onda dođe 
dan, da pokopaju i zadnjeg Nijemca, onda mu mogu na grob metnuti spome- 
nik i staviti natpis: »Ovdje počiva zadnji potomak onoga naroda, koji je kraj 
sve nasljedne opterećenosti lošim osebinama prkosio »borbi za život« kroz 20 
stoljeća, dok ga napokn za kratko vrijeme ne ubi — eugenika!« 


Evo do kakovih apsurda mora dotjerati »nezavisna« nauka. Ona, baš 
radi toga, što je nezavisna, nije sposobna za život, niti može donijeti prave 
koristi čovječanstvu. Najbolji dokaz, da je ta toliko hvaljena nezavisnost za- 
branjeno voće i ništa pozitivno nego plitka i bijedna negacija! Koliki li je 
dobitak za »zavisnu« znanost držati se naputaka, diktiranih iz izvora objave 
i nepogrješnog učiteljstva crkvenog pokazuje baš eugenika. Kako li lijepe 
norme daje o tom Pijo XL, kad piše:1s »Ono, što se iznosi s obzirom na soci- 
jalne i eugeničke zahtjeve, može se, d&a i mora se uzeti u obzir u dopuštenim 
međama i s dopuštenim sredstvima. Ali ubijanjem nedužnih pomoći potrebama, 
na kojima se ti propisi osnivaju, protivi se razumu i zapovijedi Božjoj, što je 
proglašena i apostolskim riječima: »Ne smiješ činiti zla, da postigneš dobro.« 
(por. Rim. 3, 8.)... 

Treba zatim osuditi onaj pogubni običaj, koji se doduše izravno tiče: 
prirodnoga prava čovjeka sklopiti ženidbu, ali pravo uzevši, zapravo ide za 
dobrom djece. Ima naime ljudi, kojima u njihovoj pretjeranoj brizi za eugeni- 
čke ciljeve, nije dosta samo dati higijenskih savjeta, kojima će se pribaviti 
budućem porodu zdravlje i krepčina — to se sigurno ne bi protivilo zdravom 
razumu — nego idu tako daleko, da im je eugenički nad svim drugim ciljevi- 
ma, pa i višega reda, te žele, da državna vlast zabrani ženidbu svima onima, 
koji će prema pravilima njihove znanosti i njihovim nagađanjima poroditi ne- 
zdravu djecu, pa makar oni bili i sposobni za ženidbu. Čak hoće i to, da ih i 
protiv njihove volje liječničkim posredovanjem liše ove prirodne sposobnosti... 

Ali državne vlasti nemaju nikakova izravnoga prava na udove podlož- 
nika. Stoga ne mogu nikada izravno ozlijediti ili dirati u tjelesnu čitavost, gdje 
nema nikakve krivnje niti kakova razloga za krvnu kaznu, pa bilo to za volju: 
eugeničkih ili kojih mu drago razloga... 

U ostalom kršćanski nauk uči, i posve je sigurno već u prirodnom razum- 
skom svijetlu, da i sami pojedinci imaju nad vlastitim udovima samo onu 
vlast, koja se odnosi na njihov prirodni cilj, i da ih ne mogu uništiti ili osa- 


17 Ako već prva godina pokazuje deficit, što će onda biti kasnije, kad 
počnu djelovati zakoni geometrijske progresije kod množenja! 
#5 Okružnica »Casti connubii« od 31. prosinca 1930, 

katiti ili drukčije si oduzeti sposobnost za prirodne funkcije osim za slučaj, 
da se drukčije ne može osigurati dobro cijeloga tijela.« 

Porede li se ove trijezne riječi sv, Oca Pija XI. s onim, što viče euge- 
nika, koja misli, da je danas još svojinom »ljudi visoke inteligencije i duboke 
uviđavnosti« te prema tome »uviđavne manjine«, tad nam se čini to eugeničko 
nastojanje slično pjevanju mladića, što hoće da zbilju »fotografira« u nekoj 
tragediji, a koju će ozbiljniji ljudi nazvati pravom »komedijom«; slično na- 
stojanju krojiti zbilju prema svojoj glavi, kojemu se protivi trijezno računa- 
nje s činjenicama, Samo tako možemo razumjeti, da eugenika naprosto tvrdi, 
e ima »ljudi, koji su od prirode valjani« pa »dolaze i sami na pravi put« (str. 
41.), i obratno da ovaj svijet već vrvi Lombrosovim tipovima; da celibat u ka- 
toličkim zemljama »znači jedno stalno trošenje od kapitala nasljednih vrlina 
varoda«, kao da se od istih roditelja ne može roditi i genij i kreten, i čestito 
i nečestito; da eugenika može zaboraviti, e čovjek ima slobodnu volju i neke 
više ciljeve, kojima se mora podrediti i sama »eugenika« itd, Sve o sve: da- 
našnja eugenika klasični je primjer za ono, što veli Benson o »nezavisnoj 
nauci«, kad piše: ona je »zadovoljna sa svojim znanjem te nema ni pojma, 
kako je ograničena«; »tako luda za pojedinom znanstvenom strukom, da drugi 
za nju više i ne postoje, tako specijalizirana, da je za nju bez vrijednosti sve, 
štogod se ne da svesti na njezine formule.«19 G. 


5 Christ in the Church, njem. izd. Regensburg 1913, str. 51. i 53. 


Faniani, De Rosario B. M. Virginis (str, XII i 215). Marietti 
— Taurini — Romae 1930. Stoji 10 lira. 

Katoličku lijepu pobožnost sv. Krunice prikazuje O. Ljudevit Jos, 
Fanfani, rimski provincijal Dominikanaca, vrlo iserpljivo u ovom djelu, Po- 
vijest sv, Krunice razvija opširno, tumači način molenja, navodi vječnu i 
Živu sv, Krunicu, obrazlaže Bratovštinu, nabraja oproste, iznosi razne for- 
mulare, ukoliko su u savezu sa sv, Krunicom, i donosi cijelu konstituciju 
Lava XI, o zakonima, pravima i ovlasticama Bratovštine sv, Krunice, 
Točno kazalo ma kraju knjige vanredno pomaže, da se brzo i lako mogu 
naći razjašnjenja i odgovori na sve, štogod se tiče sv. Krunice, I ako je 
knjiga u prvom redu namijenjena upraviteljima Bratovštine sv, Krunice, 
dobro će doći svakom svećeniku, J, Predragović D. I 

Cocchi, Commentarium in codicem juris canonici ad usum 
scholarum, Liber Il, Pars 1, Sectio IL: De clericis in specie, Ed. 
NI. (str. VIII-480.) Marietti — Torino. Stoji 14 lira. 

Izašao je najzad treći svezak komentara kanonskog prava u novom 
ruhu. Ovo novo izdanje znatno je popravljeno, u mnogom dopunjeno, ali 

dakako za školu. Možda je prikaz za ovu svrhu u nekim dijelovima odveć 
opširan, i ako je stil češće dosta pregnantan. Pregled gradiva je posve jasan 
(i s tehničke stranel), što bez sumnje veoma olakšava studij. — Ovaj svezak 
obrađuje samo traktat »De clericis in specie«, te komentira sve pravne 
odnose katoličkog klera, dr. V. Keilbach. 

De Puniet, Le pontilical Romain, histoire et commentaire, 
tome 1. Introduction historique confirmation et ordinations, (str. 
300) Desclće de Brouwer — Paris (VIL). 

Današnji je vijek liturgijski. Sve se više širi i produbljuje liturgijski 
život na veliku duhovnu korist vjernika i sv. Crkve. Središte je liturgij- 
skoga života sv. Misa i svećenik, koji je prinosi. Odatle važno pitanje: 
kako je došlo do današnjih liturgijskih knjiga i svega, što se odnosi na sv. 
Misu, svećenika, crkvu i druge liturgijske stvari. O svemu ovome radi ovo 
djelo, koje je razdijeljeno u dva sveska. Prvi ovaj svezak »Le Pontifical 
Romain« iznosi u prvom dijelu povijest razvitka Pontificala, dok u drugom 
govori u istom smjeru o potvrdi i sv. redovima. Prvi dio drugog sveska 
obrađivat će povijest razvitka posvete i blagoslova liturgijskih osoba: bi- 
skupa, opata itd, a u drugom će dijelu raspravljati o blagoslovu i posveti 
crkava i liturgijskih predmeta: žrtvenika, posuđa, odijela itd. Djelo je ovo 
zanimljivo, jer pokazuje, kako sv, Stolica uvijek vodi sav život Crkve po 
onoj pape Lava: Quia crux tua omnium fons benedictionum, omnium est 
causa gratiarum! I liturgijski život izvire pod križem Spasitelja, da po njem 
sve ljude dovede Spasitelju vječne sreće i slave. J. Miller D. I. 

Kalendar Srca Isusova i Marijina za prestupnu godinu 1932. 
S dopuštenjem crkvenih poglavara izdaje uredništvo Glasnika 
Srca Isusova. Godina XXVII. Cijena D 10. 

Osvanuo je ove godine u novom i ljepšem ruhu. 

U sam sadržaj kalendara uvodi nas Franjo Hammerl:; Pedeset godina u 
službi Presv, Srca. Nekoji momenti ove povijesti vrlo su dirljivo napisani. 
Osobito je lijepa pjesma Milana Pavelića: »Pjevačice«, Ističu se i nekoje novije 
pjesme francuskih auktora kao Viktor Kinon: »Janje Božje«, Robert Valery- 
Radot: »Ustaj, srce moje« te Jean Bertrant: »Kantik Majki Božjoj«. 

Među pripovijestima sigurno je najljepša ona: »Majčino srce« i »Živio 
Papa«. M. Vanino iznosi u »Martinu Krmpotiću« život i rad zaslužnoga našega 
svećenika, velikoga domoljuba i lijepa značaja, koji nažalost nije naišao na 
razumijevanje u svojoj domovini, dok je u Americi bio vrlo poštovan od naj- 
viših i najnižih. »Nikola Bjanković« lijep je prikaz apostolskoga djelovanja 
svetoga i revnoga biskupa, čije plodove još i danas uživaju njegovi vjernici. 
»Misije Družbe Isusove kod nas« iz pera Franje Ks. Hammerla D, I, vade iz 
iz povijesti Družbe rad naših Otaca prije osnutka provincije u Zagrebu. 
Potresan je članak Stj. Tomislava Poglajena: »Muž i žena u boljševičkoj 
Rusiji«. Iz ovoga se članka najbolje vidi, kamo zalazi čovječanstvo, kad iz- 
gubi vjeru. Da su Rusi poznavali »Tajne duhovnih vježbi« o kojima piše 
Vjekoslav Lončar ne bi nikada tako strašno zašli, 

U pouci najbolje su stvari Lovre Katića: »Mir Isusov«, »Pod križem« i 
»Riječ Isusu«. Zađivljuje nas krasan primjer u članku: »Zapaljeno ulje u 
rukama«. »Rakija« i »Iz Martinove torbe« lijep su primjer krasne poučne 
pripovjesti za puk. »Čudotvorna trava« i »Neka bude, kako Bog hoće« od 


ko 

F. Mašića zgodne su upute iz duhovnoga života za svagdanje potrebe vjernika, 
»Možda još ove noći« od istoga pisca lijepa je opomena na smrt, koja može 
svaki čas doći i lijepa uputa u vrijednost i blagodat škapulara. Poznati pisac 
kalendara Srca Isusova i Marijina S, Dragičević donosi ove godine dva članka: 
»Voda blagoslovljena u čast sv. Ignacija« i »Uz dobru volju«; u njem upućuje, 
kako se sa malo dobre volje, može po svagdanjoj sv. pričesti popraviti i po- 
dignuti propala župa, kako je to bilo kod. sv, župnika od Arsa, čiji primjer i 
navodi. Mater Urs. lijepo je upalila prvu »Svijećicu«, da osvijetli veliku po- 
trebu kršćanske karitas, koja je danas toliko potrebna, a u nas još uvijek jako 
zanemarena, B. Humski jako je dobro pogodio u »Kruh naš svagdanji«, kad 
je istaknuo onu veliku razliku dviju vrsti ljudi, Jedni stiču svakdanji krušac 
teškim radom ne dirajući nikada u čast imena Božjega. Drugi, a to su na- 
žalost i naši inteligentni i prosti svijet ne će ni rukom maknuti, a da ne 
udare najgorim kletvama na samoga Gospodina Boga i Njegovu Majku. Ova- 
kav rad ne će sigurno donijeti nikome blagoslov kruha našega svakdanjega. Iz 
ovakovih se krugova i rekrutiraju »Sin i kćerka ubili oca«. Tko se Boga ne boji, 
ne će mu nitko i ništa biti sveto. Nasuprot ljudi iz »Sakrivena blaga« ne će ni- 
kada tako činiti i znati će u Bogu svomu naći vremenitu i vječnu sreću. 

Na koncu kalendara naći ćeš i rukovet šale, dok će ti osobito. ugoditi 
tolike lijepe slike na raznim mjestima kalendara, Toplo preporučujemo kalen- 
dar svakoj katoličkoj obitelji i svakom pojedincu, J. Miller D, IL 

Spomenica Kalendar Grko-katoličke križevačke biskupije. 

Tko bi mislio, da se pod ovim čednim oblikom kalendara krije tako 
solidna historijsko-kritička radnja, kakvu nam pruža ovdje Dr, Šimrak? Da- 
kako, sve je to u popularnom obliku, da i prosti puk uzmogne razumjeti, 

Uzmimo odmah prvu radnju: »Red grko-katoličkih biskupa«. Tu odmah 
vidimo, da je prvi unijatski naš vladika Sime Vretanjić dne 19, stud, 1611. 
pred sv, kardinalom Bellarminom u Rimu položio ispovijest sv. katoličke vjere. 
Papa ga Pavao V, dva dana kasnije priznaje pravim (imenovanim) biskupom 
grčkog obreda, a tim breveom osnovao marčanski giko-katolički manastir te 
postavio Simeona sve do njegove smrti opatom (arhimandritom), 

Što su zagrebački biskupi njega i njegovih 5 nasljednika često nazvali 
šizmaticima, to nema svoj razlog u tom, što nijesu valjda htjeli ispovjedati kato- 
ličku vjeru, nego što su sa svom odlučnošću branili stari slavenski jeziku 
crkvi, istočni obred i nezavisnost marčanske biskupije. Iimnali su i oni i morali 
su imati obzir na želje svojih vjernika. li 

Za vladiku Mijakića saznajemo, da je potpisao i ispovijedao katoličku 
vjeru, ali tko ga je posvetio za vladiku, ne možemo nigdje naći, kao što i 
njegov neposredni nasljednik Pavao Zorčić nije znao. Poznato je, da je on u 
tvrđi Glacu u Šleskoj bio doživotno zatvoren, jer je držao sa Zrinskim i 
Frankopanom, Kad su to čuli njegovi kaluđeri u Marči, bili su mirni, dok ih 
prije vrlo uzrujavala misao, da se dvoji o njegovoj pravovjernosti. 

Pavao Zorčić predstavlja se kao jedan od najvećih grkokatoličkih 
biskupa, jer je imao sreću da temeljito svrši sve nauke, S takvima je lako 
općiti, jer razumiju razloge. K tomu je bio veoma energičan i poduzetan, te 
je postavio eparhiju na onu visinu, koju danas zauzima. ' 

Za njegova brata Marka dokazuje nam pisac, da je zaista doživio 
biskupsko posvećenje, te na putu iz Rima u domovinu umro, Vladika Smiči- 

klas to nije znao, te stoga Marka nije ubrojio među marčanske biskupe. 

U opće je velika zasluga pisca, da je popunio red marčanskih i križe- 
vačkih biskupa sa točnom oznakom godina, kad su vladikovali, 

Vidimo i tešku krizu unije, koja je nastala dolaskom srpskog patrijarhe 
Arsenija Crnojevića i divimo se apostolskoj žilavosti, kojom je vladika 
Gabrijel Palković one reliquiae reliquiarum spasio od današnjega dana. 

Vrlo je zgodno dodao pisac potpuni šematizam, koji nam pokazuje 
stanje eparhije u današnje vrijeme, 

Riječ ujednu ovo djelo je dragocjeni almanak, koji se radi puka krije 
pod oblikom kalendara, Fr, Ks. Hamerl D, L 

Janin A. A, (Augustinien de I' Asomption), Saint Basile (str, 
126). Maison de la Bonne Presse, Paris. Stoji 1:50 franaka, 

Zanimljivi sadržaj ovog spisa odaje pisca, koji je dobro proučio djela 
velikog naučitelja crkvenog sv. Bazilija te je ujedno svojim dugotrajnim 
boravkom na istoku veoma vješt tamošnjim historijskim i geografijskim pri- 
likama. Učeni autor drži se po mogućnosti hronologijskog reda te u 12 lijepo 
zaobljenih poglavlja prikazuje Bazilijevo djetinjstvo, monaški život, svećeništvo 
i uzvišenje na biskupsku čast, progonstvo Arijevaca, kapadočke prilike, biskup- 
sku upravu, divnu ljubav i socijalanu djelatnost njegovu, nadalje jezgru i 
plodove njegovih nauka, prijateljstva svečeva i utjecaj njegov na crkvene pri- 
like te napokon smrt i slavu ovoga velikog istočnog sv. Oca. U predgovoru 
Pisac s pravom ističe, da među brojnim istočnim svecima, napose u 4, vijeku, 
nema valjda zanimljivije figure od Bazilijeve. Velikodušnost u službi Boijoj 
može se nazvati njegovom karakteristikom, a to mu je već za života zaslužilo 
pridjevak »Veliki«, Spis nam crta sveca u konkretnim bojama, kako je živio, 
djelovao, vojevao, trpio i konačno slavlje slavio nad opasnim arijevstvom. 

Kako je knjižica namijenjena širem općinstvu poput ostalih hagiografija 
iste biblioteke »Dobre Štampe«, pisac donosi malo citata, koji su većinom 
izvađeni iz pisama i homilija svečevih, Ukratko je natuknuo i sadržaj znan- 
stvenih djela Bazilijevih i prilike, u kojima su nastala, No autoru nije toliko 
stalo do toga, da nam prikaže velikog učenjaka, nego se najviše trsi, da iz 
spisa njegova upoznamo uzornoga duhovnog pastira, koji je s vanrednom 
svetošću života spojio i divan dar, da obrani vjeru, da organizira djela kršćan- 
ske ljubavi, da dostojanstveno uredi službu Božju, da opskrbi razne crkve 
vrijednim pastirima, da i samim progoniteljima ulije u dušu visoko štovanje 
prema svojoj osobi i službi, i da potlačenoj katoličkoj vjeri pomogne do pot- 
pune pobjede nad arijevstvom i drugim onodobnim herezama, U pretposljed- 
njem poglavlju pisac je još ukratko protumačio, kako je usred silno pobrkanih 
prilika istočnih crkava i poradi velike udaljenosti i drugih prometnih po- 
teškoća došlo do nesporazumka između sv. Bazilija i sv. Damaza pape. No 
i ovdje se treba diviti vatrenoj revnosti, koja je upravo izjela dušu i sile 
velikog Bazilija, te je već u 50, godini svojoj podlegao naporima i trapnjama. 
Lijepa slika resi omot biografije, I. P. Bock D. I 

Bessodes, Saint Roch. Histoire et L&gendes, (str, VIII-170), 
Marietti — Torino. 1931. Stoji 8 franaka, 


Sve do danas nismo imali jedinstvenog životopisa ovog popularnog 
sveca. Kod kršćanskog puka njegova je ličnost u glavnom malo poznata, 
Što se o njemu zna, to su obično dvije tri legende. — Bessodes riše sv. 

Roka na osnovu nekih pouzdanih povijesnih dokumenata, sačuvanih kod' 
raznih sredovječnih životopisaca, i po raznim legendama raširenim osobito 
u Francuskoj i Italiji. Vrijedan je kratak pregled najraznovrsnijih slika sv. 
Roka počevši sve od XIV, stoljeća, Ovo je bez sumnje važno svjedočanstvo 
o popularnosti ovog velikog sveca već u srednjem vijeku, — Od velike 
važnosti po znanstvenu stranu ovog djela jesu »notes critiques«, koje je 
pisac na koncu dodao, i kojima se može ustanoviti, što je sigurna povijesna 
istina, a što je samo legenda, 

Istina, slika sv. Roka ostaje i dalje dosta blijeda! Ali Bessodes nam 
je svojom knjigom dao najpotpuniji životopis ovog omiljelog sveca, kojim 
će se morati služiti svaki, koji hoće nešto pouzdanog znati o velikom 
dobrotvoru bolesnika, dr. V. Keilbach. 

M. J. Une apotre aux postes — Apostolica na pošti (str. 56). 
Descilće de Brouwer et Cie, Paris. , 

Gđica Margareta Marija Graux zaposlena je u Parizu u poštanskom 
uredu. Spretna je i savjesna u poslu, Ali ona želi koristiti i dušama svoje 
okoline. Krasne uspjehe u tom pogledu ne postizava toliko »propovijedanjem«, 
koliko dobrim primjerom. Njezina uslužnost sve je osvajala. Gđica Graux 
krasno je ogledalo za sve činovnice. Treba li još napose reći, da tu knjigu 
preporučamo? F, Mašić D. I 

Fuetscher S. L, Die ersten Seins- und Denk-prinzipien. (str. 
VIII, 276). Rauch — Innsbruck 1930, Cijena 10 maraka, 

O prvim načelima bivanja i mišljenja, o kojima ovisi i mogućnost i vri- 
jednost naše spoznaje, mnogo se pisalo u posljednjim godinama, Najviše su se 
u tom isticali Nijemci. U prvom je redu išlo za načelo uzročnosti, jer o njemu 
ovisi dokaz egzistencije Božje i realna vrijednost prirodnih znanosti. Ali, jer 
je ovo načelo skopčano s načelom protivurječja, dovoljnog razloga i svršnosti, 
zato se raspravljalo i o tim mačelima. Čitav kompleks ovih pitanja obradio je 
Fuetscher S. L, profesor filozofije na sveučilištu u. Innsbrucku. Upotrijebio: je 
za svoje djelo opsežnu stručnu literaturu, Ali odviše se omeđio njemačkom i 
latinskom, premda imamo izvrsna djela o tim pitanjima i na francuskom 
(n. pr. Garrigou-Lagrange, Dieu) i na talijanskom jeziku (Munzi, Gregorianum 
1927. i 1928.) Očevidno nije išao za tim u prvom redu, da navede što potpunije 
sva imena i djela, nego da što jasnije ispita smisao pojmova i načela, da 
prikaže njihov međusobni odnos ili njihovo mjesto u čitavom sustavu, te da 
što temeljitije dokaže svoje tvrdnje i miješi sve prigovore. U tom pogledu 
pisac je uspio potpunoma i pokazao izvanredan sintetički duh. Djelo ide među 
najopsežnije i najtemeljitije rasprave o prvim načelima, Fr, šanc D. I. 

Santeler S. L., Der kausale Gottesbeweis bei Herveus Natalis 
(str. IV, 92), Rauch — Innsbruck 1930, Cijena 3,40 marke, 

Herveus Natalis, general dominikanskoga reda g. 1318—1323, koji je 
postigao, da Toma Akv. bude proglašen svetim 1323., jedan je od najboljih 
filozofa i bogoslovaca iz početka 14, vijeka. Nažalost mnoga njegova djela 
još nijesu objelodanjena, nego čekaju u teško pristupačnim rukopisima svoje 
uskrsnuće, Malo ih ima, koji su mogli samostalno proučavati nauku našega 
mislioca, Među ove ide Santeler, profesor filozofije na sveučilištu u Innsbrucku, 
koji nam je u ovoj studiji podao plod svoga mastojanja, Raspravlja o jednom 
od najvažnijih pitanja Hervejeve nauke, naime kako valja dokazati egzistenciju 

Božju. Ali Santeler ne će da ispituje sve Hervejeve dokaze, nego samo omai, 
koji Hervej izvodi iz tvornih uzroka, Ipak su spojene s ovim dokazom i mnoge 
ideje, koje se inače upotrebljavaju za druge dokaze, Tako je već samo stvarno 
pitanje vrlo važno i zanimljivo, Ova zanimljivost postaje još veća, kad Santeler 
osvjetljuje Hervejevo dokazivanje, izlažući njegov odnos prema sv, Tomi i 
D. Skotu i prema latinskom averoizmu, Čitava je studija vrlo zanimljivo i 
poučno poglavlje iz povijesti sredovječne misli, Fr. Šanc D. I. 

Selo i grad, Almanah 1931, III. godište. Uređuje Petar Grgec, 

Eto već treću godinu ovoga Almanaha pred hrvatsku čitalačku publiku. 
Dobro je započeo i dobro nastavlja, U ovom se godištu nalazi najprije pro- 
gramatički članak dra Boškovića Katolički umjetnik, uz koji pri- 
kladno stoje i raspravica urednikova Hrvatsko euharist ijsko 
pjesništvo i Katedrala u Trogiru dra Delalla. Dr. Bošković otkri- 
va slaboumnost onih, koji poriču katoličkom umjetniku slobodu u stvaranju. Ni- 
je naime ni moguće, da umjetnik umjetnički stvara, ako nije iskren. A ako je 
iskren, to će se nužno ideje vodilje njegova života očitovati u njegovoj umjet- 
nosti, To vrijedi i za katolika i liberalca, pa je prvi barem toliko slobođan 
u umjetničkom stvaranju, koliko njegovi protivnici, Isto valja reći i o slobodi 


katoličke kritike. — Katoličkom se pravom umjetniku ne može prigovarati: 


kakva tendencija, jer te zapravo i nema; umjetnik podajući sebe, svoj unu- 
irašnji život, kakav jest, nužno uzdiže ljudska srca k Bogu. Dakako, prijeko 
je potrebno, da katolički umjetnik i živi katolički, jer »da možemo 
slikati stvari Kristove, treba nam potpuno Živjeti s Kristom«, 
veli bl, Angelico. 

U originalnoj radnji iznosi prof, Grgec prilično dokaza, kako pjesnička 
umjetnost u nas od davnine do danas diže duše k euharistijskomu Kristu. 
Nikakvo čudo, što euharistijsko naše pjesništvo nije veliko ni kvantitetom, a 
još manje kvalitetom, kad su u tom oskudni i drugi kud i kamo od nas veći 
katolički narodi, Francuzi tek u novije doba dobiše Verlaina, Jammesa, Louis 
Merciera, I kod njih su još katedrale i njihovi portali, visoko nad euharistij- 
skom poezijom. 

Dr. Delalle otkriva nam tajnu postanka divne trogirske katedrale i 
potanje crta njezinu pjesmu, bibliju i katekizam u kamenu — njezin veličan- 
stveni portal. Svaki bi obrazovani Hrvat katolik trebao da to pročita i, nada 
li mu se prilika, da pohodi tu krasotu u Trogiru. Almanah donosi u dodatku 
na finom papiru kao prilog ovomu članku 6 slika, od tih su 3 s katedrale, 

Ovamo ide i Veliki zagrebački kantual, zanimljiva crta 
dra Šinole, iz koje doznajemo, da je to znamenito djelo »najpodobnije proučio« 
jedan Čeh.., Poučavaju još Sv. Augustin od prof. Talije i Frate 
Francesco od dra Knezovića, Prof. Talija prikazuje u krupnim crtama 
obraćenje velikoga Afrikanca pa djela i glavne poteze njegove filozofije, 
kojom su bili udaljeni temelji kršćanskoj filozofiji uopće. Dr, Knezović s 
velikom ljubavlju minijaturno slika najvećega socijalnog reformatora srednjega 
vijeka i ujedno serafskoga sveca i nježnoga Božjeg pjevača Sv. Franju Asisko- 
ga. (Možda bi bilo zgodnije reći »suvremeni«, »današnji« svetac ili slično, 
jer »moderni« ima i neugodan pazvuk), 

Među proznom su beletristikom najveći Subotićev U trnuli plamen 
i Plepelov Pregažen život. Subotić iznosi šaljivo-ozbiljno zgode i ne- 

zgode mornara zanesena za Ruse i Rusiju, koji je neobičan i svojom vanjšti- 
nom i ćudi, ali u dubinama dobar čovjek. Plepel pokazuje pučkom jedrom 
riječi tragičan svršetak mlada seljaka, koji ne sluša mudra roditeljskoga 
savjeta, već ide slijepo za svojom strasti, dok mu se ne otvore oči, kad je 
već za ovaj život prekasno, — Poveći je i Jakovljevićev Vijenac od 
lovora, u kojemu umjetnički profinjenim načinom slika samu sebe moderna 
bogata gospojica otkrivajući sve bolje svoju plitku, bezidejnu dušu, koja nada 
sve ljubi samo sebe i napokon nam se ukazuje tako bijednom, da joj se 
smijemo, a pri tom iščezava u nama i zadnji trunak sažaljenja za mladog u 
nju zaljubljenog pjesnika, koji joj šalje tople stihove — uviđamo naime, da 
će biti posve izliječen. — Briga od Jurkićeve tužna je, danas svagdašnja. 
priča, koju ipak nazvedrava nevini pogled djeteta, što se veseli, da je napokon 
shvatilo roditeljsku brigu. — Nježna je milosrdnom ljubavlju zagrijana Vijo- 
lićeva Na očinskom ognjištu; kao draga starinska sveta sličica doima 
nas se crta Kreševo od Š. Ji; dira nas sreća, što je nalazi Džajina mala 
grbavka u Sestrama; sa smiješkom žalimo Smerdelovo razočarano selo,. 
što je držalo obični kristal za dijamant. 

Među pjesnicima nalazimo našeg starca dra Arnolda, koji d u Baki 
Krajiškinjiću Jesenskim dojmovima ostaje vjeran svojoj pnošlo- 
sti pjesničkoj iskazujući svoju plemenitu dušu lakim misaonim i čuvstvenim 
stihom. Tu jei R. F. Magjer sa srdačnim A ve najljepšoj Majci, tu i Soljačić, 
koji traži u svemu slavu Božju i u zanosnim se meditacijama otajstava 
krunice raduje Višnjemu, otkriva bijedu ljudske oholosti pa bol i milosrđe 
Kristovo, napokon slavi bl Ozanu, Od mlađih se osobito ističe fra Bujas, 
čiji Dalmatinski krš, a još više mistična Božićna pjesma obećavaju 
mnogo. Ima lijepa osjećanja i misli i u Lendića, Kordića, Vrane, Škarpe, 
Paljuga i drugih. 

Nije toliko obilan, ali je vrlo vrijedan i Listak, 

Selo i Grad lijepo uspijeva i jamči, da će zdravim pravcem voditi 
i odgajati svoje mlađe pisce, da će pravom katoličkom prosvjetom, duhom 
vjere i ljubavi Kristove pridizati i zbližavati seljake i građane. M. Pavelić D. 1. 


Winzheimer, Das musikalische Kunstwerk in elektrischer 
Ferniibertraćung (str. 120), Filser — Augsburg 1930. Stoji 4:50: 
maraka, uvezano 6. 

Pošto je prvotni entuzijazam za teničkim fenomenom bežičnog  pre- 
našanja muzike ponešto slegao, nadošlo je vrijeme, da konstatujemo granice: 
njegove mogućnosti, a po tome i djelovanja na području naše glazbene kulture, 
Opažamo, da ljudi počinju žicom prenesenu glazbu — gledajući na njezin 
psihički i estetski učinak — istovjetovati s muzikom, koja se ne prenosi nego 
izvodi, 

U ovoj radnji jasno se razlaže, u čemu se temelje akustične i psiho- 
fizičke razlike; ukoliko nastaje novi kulturni odn. civilizatorski problem 
stapljanjem pojmova obične glazbe s prenesenom glazbom. 

Slijedeći sadržaj u 7 poglavlja privući će gdjekojega, koji se zanima 
za ovaj savremeni tema. — 1, Akustični elementi glazbene umjetnine kođ' 
električnog prenašanja. — 2. Kako utječe prostor kod davanja i primanja 

na glazbeni umotvor? — 3. Utjecaj na slušanje preko slušalice. — 4, Monotsko, 
ibinauralno i stereofono slušanje, — 5. Istražuje se psihologija slušanja glazbe 
kod električnog prijenosa, — 6, Važnost električnog prijenosa za glazbenu 
kulturu. — 7. Glazbena umjetnina i njezina pedagoška važnost za školski 
radio, Musicus, 

Gerster a Zeil, O, M. Cap., Familia Veteris Foederis — Marietti 1931, 

Heerinckx F. O, M., Introductio in Theologiam Spiritualem Asceticam et My- 
sticam — Marietti (str. 355), Taurini - Romae 1931. 

Ivanić - Grad, Spomenica Đuri Deželiću, 1931, 

Journet, La Juridiction de I'Eglise sur la Cite, (str. 235) — Paris, Desclće, 
1931, 

Palombo C. SS. R., De Dimissione Religiosorum (str. 296) — Marietti 1931, 

Plaquevent, Pour I'essor du catholicisme en France, Par cette Gćnćration — 
Enault, Paris 1931, (10 franaka). 

Razgovor ugodni, Zabavni kalendar za 1932. Izdanje sv. Jeronima — Zagreb, 


Retraite fermće, Les grandes directives, Versailles 1929, — Spes, Paris, 1930 | 


(15 franaka). / 
Rocca, Le Fascisme et 1' antifascisme en Italie - Alcan, Paris 1930, (12 franaka). 
Riidiger Beer, Briining - Politisch- Wirtschaftlicher Verlag, S. W. 68, Berlin 
1931, 
Schembri O, S. Aug., De Sacramentis, vol, II, — Marietti (str. 341) 1931. 
Srebrnić dr, J., Tyršev duh — Misijonska Tiskarna, Groblje P. Domžale 1931. 
Stric Boško, Fra Petrove zgode i nezgode, Sinj 1931. — Izdanje Glasnika Go- 
spe Sinjske, 
Ude dr. J.; Soziologie (str. 396), Alpenland-Verlag, Schaan, Lichtenstein, 1931, 
Uznik, - Napisao duhovnik jedne kaznione. — Zagreb, Nadbiskupska Tiskara. 


»ŽIVOT« izlazi 10 puta godišnje na 48 stranica. — Urednik: Karlo Grimm D. I. 
— Vlasnik: Kolegij Družbe Isusove u Zagrebu, A. Alfirević D. I. — Tiskom 
»Glasnika Srca Isusova« — K, Grimm D. I. 

* *e 
* »Misli natražnjaka«. Mider-Strižić šk 
* (205 stranica). To je krasna knjiga za * 
** obrazovanije ljude. U njoj ćeš naći * 
»* odgovor na savremena pitanja. — I a 
& o Cijena: . 44 5,— dinara f 
o * 
* A 

OSIGURANJE POKRIVA SVAKU ŠTETU OD 
POŽARA, GROMA I TUČE! 


Životnim osiguranjem štediš za stare dane i skrbiš za svoju 
porodicu u slučaju smrti! 

Za provedenje takovih i svih drugih vrsti osiguranja obratite 
se na najstariji hrvatski osiguravajući zavod 
»CROATIA< 
osiguravajuću zadrugu u Zagrebu 
koju je g. 1884. osnovala općina slobodnog i kr. glavnog grada ZAGREBA. 


»CROATIA« ima svoje sjedište u ZAGREBU. 
u vlastitoj palači, na uglu Marovske i Preradovićeve ulice, a svoje filijale 
i glavna zastupstva, odnosno mjesne povjerenike u svim većim mjestim 
naše domovine. ' 


ZADRUŽNA IMOVINA IZNOSI 50 MILIJUNA! 


Osigurajte kod domaćeg osiguravajućeg zavoda »Croatiae«l 

HRVATSKA KATOLIČKA BANKA D. D. ZAGREB, 


Jurišićeva ulica broj 10. Vlastita kuća. — Telefon 13 02 i 18 41, 


Prima uloške na knjižice i tekući račun te ih ukamaćuje naj- 

povoljnije. Eskomptira mjenice, devize i čekove. Financira 

trgovačka, obrtna i industrijska poduzeća, Obavlja sve burzov- 

ne naloge najkulantnije, — Kupuje i prodaje devize uz naj- 
povoljnije uvjete. 


Bavi se uopće svim u bankovnu struku zasjecajućim poslovima, 


SDOOBBSEBEBOBOBLBJH 

j=I 
| HRVATSKA POLJODJELSKA BANKA 
DIONIČARSKO DRUŠTVO, 


ra 
| CENTRALA: ZAGREB, u vlastitoj palači, Martićeva ulica broj 6. 


= Podružnice; 
Sarajevo i Sušak, 
Ispostave: 
Bribir, Čabar i Hreljin, 
5 Afiliacija: 
Preloška štedionica d, d. u Prelogu. 


Bavi se svim poslovima, koji spadaju u bankovnu, štedioničku 
i mjenjačku struku, 
napose podjeljuje mjenbene, zemljišne i različne druge vjeresije, kupuje i 
prodaje vrijednosne papire, valute i devize, izdaje čekove i krediina pisma 
te obavlja sve burzovne naloge. 


PRIMA NA POHRANU I UPRAVU VRIJEDNOSNE PAPIRE I DRUGE 
VRIJEDNOSTI TE IZNAJMLJUJE SIGURNOSNE POHRANBENE PRETINCE 
— SAFE-DEPOSITS. — 

Prima uloške na knjižice i na tekuće račune uz najpovoljnije 
uvjete. 


Prva hrvatska tvornica strojeva i ljevaonica željeza Hrvatske 


poljodjelske banke, Magazinska cesta br. 11, bavi se svim 
radovima strojarske i ljevačke struke, 


ošo boškoškoskoškošKoškoško skok ošKoškoškoškoško 

Nova Manreza ili duhovne vjež- 
be od osam dana po načinu sv. Ignaci- 
ja Lojolskoga (str. 328). Napisao Fr. 
Ks. Hammerl D. IL. Tko želi ozbiljna 
štiva o najvažnijim pitanjima za sva- 
koga čovjeka: o smislu života ljudsko- 
ga i njegovoj svrsi, o srećnoj i ne- 
srećnoj vječnosti; tko želi da svojega 
Spasitelja Isusa Krista što bolje upo- 
zna, što žarče zaljubi i što vjernije 
nasljeduje, taj neka posegne za Ham- 
merlovom Manrezom i proživjet će 
ono u malom, što proživljavaju toliki 
sretnici u duhovnim vježbama u veli- 
kom. Cijena: . 4 4 4 4 4 +... 30.— dinara 

